কোভিড: অর্ধেকের কম মানুষ টিকার আওতায়, সরকারের পরিকল্পনা কি বিতর্কের মুখে? - Bangladesh Digest\nHome Videos কোভিড: অর্ধেকের কম মানুষ টিকার আওতায়, সরকারের পরিকল্পনা কি বিতর্কের মুখে?\n১২ থেকে ১৮ বছর বয়সীদের অন্তত এক ডোজ টিকা না নিলে শিক্ষা প্রতিষ্ঠানে যাওয়া যাবে না- এমন নির্দেশনা এরই মধ্যে জারি করা হয়েছে। অন্যদিকে রেস্টুরেন্ট, শপিং মল, এবং গণপরিবহনে দুই ডোজ টিকা দেয়ার সনদ দেখাতে হবে এমন নির্দেশনা দেয়ার কথা ভাবছে সরকার। তবে দেশের অর্ধেক মানুষও যেখানে এখনো টিকার আওতায় আসেনি – সেখানে এমন পরিকল্পনা কি টিকাকেই বিতর্কের মুখে ঠেলে দিচ্ছে?\nটিকা সার্টিফিকেট ছাড়া চলাচল নয়\nপ্রবাসীদের করোনা টিকা নিবন্ধন\nপ্রবাসীদের করোনা টিকা রেজিস্ট্রেশন\nশিশুকে একসাথে ৪ডোজ টিকা!\nশিশুকে টিকা দিতে নিয়ে অবহেলা\nসিটি কর্পোরেশনে মর্ডানার টিকা\nসিনোফার্ম টিকার কার্যকারিতা.\nPrevious articleChinese Authorities’ ‘Inhumane Cruelty’ Again on Display\nNext articleমূলা নিয়ে মুলামুলি (যশোর)\nনিকৃষ্ট প্রধানমন্ত্রী, হার্নিয়া, ফেসবুক, টিকা রেজিস্ট্রেশনসহ গুগলে সবচেয়ে বেশি জানতে চাওয়া বিষয়গুলো


প্রযুক্তি নয়, আসল সম্পদ কর্মীরাই : নরউড\nএকদিকে কৃষ্ণ। অন্যদিকে অক্ষৌহিণী সেনা নামে পরিচিত যুদ্ধ পরাঙ্গম চতুরঙ্গ বাহিনী। কাকে বাছবে তুমি? সেদিন কৃষ্ণের বদলে অক্ষৌহিণী সেনাকে বেছে যে ভুলটা করেছিলেন দুর্যোধন, তা এক কথায় হিস্টোরিক্যাল ব্লান্ডার। ঐতিহাসিক ভুল। নইলে হয়তো মহাভারতীয় যুদ্ধকে লিখতে হত অন্যভাবে।\n২০১৫ সালের ১৫ অক্টোবর। টেকস্পার্কস সম্মেলনে টিম ওয়ার্ক শীর্ষক বক্তৃতায় টেলর নরউড নামের এক ঝকঝকে তরুণ যে কথাগুলো বললেন, তা বারবার মনে করিয়ে দিল মহাভারতের আখ্যান। ‘যতই সতর্ক থাকুন না কেন, সংস্থার উন্নতি কিন্তু নির্ভর করে টিমের ওপর। কাকে নেবেন, আর কাকে বাদে দেবেন, তা নিয়ে সতর্ক থাকুন। মনে রাখবেন, ভাল টিম মানে সাফল্য। টিম খারাপ হলে ব্যর্থতা।’\nটেকস্পার্কসের সম্মলেন টেলর নরউড\nটেলর নরউড। বিভিন্ন সংস্থায় সাফল্যের সঙ্গে কাজ করেছেন। জ্যাবং ডট কমের গ্লোবাল বিজনেস ডেভলপমেন্ট ম্যানেজার পদে রয়েছেন নরউড। বানিজ্যিক দুনিয়া তাঁকে চেনে দক্ষ টিম লিডার হিসাবে। তিনি আগ্রাসী এবং নমনীয়। প্রযুক্তিতে বিশ্বাস করেন। কিন্তু অনেক-অনেক বেশি গুরুত্ব দেন সম্পদের ওপর। টেকস্পার্কসের সম্মেলনে নরউডের বক্তব্যে উঠে এল টিম ম্যানেজমেন্ট নিয়ে এক নতুন দর্শন।\nদরকারে কঠোর হও\nটিমের ওপর ভরসা থাকা ভাল। কিন্তু পরিস্থিতি চাইলে টিমের কোনও সদস্যকে ছাঁটাই করার কাজটাও টিম লিডারকে করতে হবে। কারণ দক্ষ কর্মী যেমন টিমের সম্পদ, তেমন অদক্ষ কর্মীকে রেখে দেওয়া হলে কর্মসংস্কৃতিতে ধাক্কা আসে। টি‌মওয়া‌র্ক ক্ষতিগ্রস্ত হয়। নরউডের বক্তব্য, প্রযুক্তি কিংবা বিপণনের কৌশলগুলোকে বিভিন্ন সংস্থা যতটা গুরুত্ব দেয়, ততটা গুরুত্ব পায় না মানবসম্পদ।\nকর্মীদের উত্সাহ দিন\nযুদ্ধের সময় সেনানায়ক শুধুই জয়ের কথা ভাবেন। টিম লিডারের কাজটাও তাই। নরউডের কথায়, হেরে যাওয়ার ভাবনা যেন টিম লিডারের মাথাতেও না আসে। তাতে টিম আগেই হেরে বসে থাকবে। টিম লিডারের লড়াকু মনোভাব দেখালে, তাঁর টিমও হয়ে উঠবে আগ্রাসী। এপ্রসঙ্গে টেলর নরউড টেনে আনলেন স্পেস এক্স-এর এলন মাস্কের কথা।\nতিন-তিন বার রকেটে উৎক্ষেপণে ব্যর্থ হয়ে স্পেস এক্স তখন দেওলিয়া হওয়ার মুখে। মনোবল তলানিতে। কী হবে, কেউ জানে না। কর্মীদের সামনে হাজির হয়ে মাস্ক বললেন, ‘‘জানি রকেট বানানো সহজ কাজ নয়। তবে তোমরা যদি আর একবার নিজেদের উজার করে দেওয়ার প্রতিশ্রুতি দাও, তবে আমি রকেট তৈরির অর্থ জোগাড় করব।’’ মাত্র দশ মিনিটের বক্তৃতা। আর বাকিটা ইতিহাস। রকেট তৈরি করতে নাসার লাগে তিন বছর। সেখানে মাত্র ৬ সপ্তাহের মধ্যে রকেট তৈরি করে, প্রথম বেসরকারি সংস্থা হিসাবে তা কক্ষপথে স্থাপন করে স্পেস এক্স পাকাপাকিভাবে ঢুকে পড়ল ইতিহাসের পাতায়।\nবোঝো এবং বোঝাও\nকার কী দায়িত্ব, সেটা বোঝানোর দায়িত্ব টিম লিডারের। সঙ্গে নিজের দায়িত্বটাও তাঁর বোঝা উচিত। নিজের টিমের সঙ্গে আলোচনার সময় টিম লিডারের এমন কিছু করা ঠিক নয়, যাতে মনে হবে তিনিই পৃথিবীর সবচেয়ে বুদ্ধিমান ব্যক্তি। বরং তাঁর দায়িত্ব হল, টিমের সদস্যদের হাতে ঠিকমতো কাজ বণ্টন করা। সিইও পদে যাঁরা কাজ করছেন, তাঁদের কাছে নরউডের পরামর্শ, ‘‘বিকল্প তৈরি রাখুন। দক্ষ কর্মী সংস্থা ছেড়ে চলে গেলে তুলে আনতে হবে সমান বিকল্প কাউকে।’’\nই-মেল নয়, আলোচনা হোক মুখোমুখি\n‘‘সবচেয়ে হতাশ হই কখন জানেন? আজকাল মুখোমুখি কথা না বলে কর্মীরা ই-মেল করেন। এটা হল প্রযুক্তির অপপ্রয়োগ।’’ নরউডের কথায় চমক লাগে। যুক্তির জাল বিছিয়ে তিনি বললেন, ‘‘মুখোমুখি কথায় ভুল বোঝাবুঝির সম্ভাবনা কমে। গড়ে ওঠে সম্পর্ক। ই-মেল কিংবা স্কাইপে সে সুযোগটা কোথায়?’’\nকর্মী যদি ভুল করেন, তবে ঠিক কী করা উচিত? টেলর নরউডের পরামর্শ, ‘‘কার্পেটের নিচে ধুলো জমানোর বদলে তা পরিষ্কার করুন। ভুল যে কারও হতে পারে, তা সংশোধন করুন। সঙ্গে উত্সাহ দিন, যাতে কর্মীর মনোবল ধাক্কা না খায়। এ নিয়ে কারও ইগো থাকলে কিন্তু মুশকিল। তাতে কর্মসংস্কৃতি নষ্ট হবে।’’\nবিনিয়োগ করুন মানব-সম্পদে\n‘‘মানব-জমিন রইল পতিত, আবাদ করলে ফলত সোনা।’’ আহা, কর্পোরেট তরুণের গলাতেও যেন সেই গান। বিনিয়োগকারীদের উদ্দেশ্যে বার্তা দিয়ে নরউড বলেন, ‘‘প্রযুক্তিগত উন্নয়নের জন্য টাকা খরচে কমতি নেই। বিপণনের কৌশলও খরচ কম যায় না। কিন্তু মানবসম্পদ উন্নয়নের বেলাতেই শুধু অনীহা। এটা কেন। এর ফলে সংস্থার মধ্যে যে বিষাক্ত পরিবেশ সৃষ্টি হয়, সেটা বোধহয় অনেকেই বুঝতে পারেন না। দরকারে খরচ কমান, কিন্তু খুব প্রয়োজন ছাড়া ছাঁটাইয়ের রাস্তায় না যাওয়াই ভাল। এতে কর্মীরা সংস্থার প্রতি আস্থা হারান।’’\nনরউড বলেন, ‘‘কর্মীদের প্রশিক্ষণ দিতেই হবে। টাকা যায় তো যাক। কিন্তু দক্ষ কর্মী তৈরি করতে গেলে প্রশিক্ষণ দিতেই হবে।’’ এপ্রসঙ্গে বিনিয়োগকারী এবং সিইও-র সংলাপের মধ্যে দিয়ে বক্তৃতায় দাঁড়ি টানলেন নরউড।\nবিনিয়োগকারীঃ ট্রেনিং-এর পর কর্মী যদি সংস্থা ছেড়ে দেন, তখন কী হবে?\nসিইওঃ প্রশিক্ষণহীন অদক্ষ কর্মীরাই যদি সংস্থায় থেকে যান, তখনই বা কী হবে?


ওরা জানেনা ওদের বাবা-মা কোথায়!\nঢাকা, সোমবার, ২৫ জুন, ২০১৮ | শেষ আপডেট ৬ মিনিট আগে\nশরণার্থী শিবিরে বাবা-মা ছাড়াই ১১০০ শিশু\n১৪ সেপ্টেম্বর, ২০১৭ ২২:৩৬:২৩\nওরা অবুঝ শিশু! অনেকেই জানেনা ওদের বাবা-মা কোথায়। আদৌ বেঁচে আছে কি মারা গেছে! অনেকেই তাদের বাবা-মা’কে নৃশংসভাবে হত্যা হতে দেখেছে নিজের চোখে। এধরনের বাবা-মা কে হারিয়ে এতিম হয়ে পাহাড়, নদী ও জঙ্গল পেরিয়ে শরণার্থী দলের সাথে মিয়ানমার থেকে বাংলাদেশে পোঁছেছে প্রায় ১১০০ শিশু। জাতিসংঘের শিশু বিষয়ক সংস্থা ইউনিসেফ এর পরিসংখ্যানে এ তথ্য পাওয়া যায়।\nশরণার্থী শিবিরগুলোতে শিশুরাই সবচেয়ে নাজুক অবস্থার শিকার। নোংরা পরিবেশে অনেক শিশু উলঙ্গ হয়ে ঘুরে বেড়াচ্ছে, কোন কোন শিশু বাইরেই রাত্রিযাপন করছে, নোংরা পানিতে হেঁটে বেড়াচ্ছে, অসহায়ের মতো কোন কোন শিশু হা হয়ে মানুষ দেখছে, ভাবছে আনমনে। শরণার্থী শিবিরগুলোতে বাবা-মা আত্মীয় পরিজন ছাড়া একা একা অবস্থান করা ওই শিশুরা যৌন নিপীড়ন থেকে শুরু করে, মানব পাচার এবং মানসিকভাবে আঘাতপ্রাপ্ত হওয়ার ঝুঁকিতে আছে।\nতাদের অনেকেই নিজের চোখের সামনে বাবা-মা’কে খুন হতে দেখেছে। মিয়ানমারের সেনাবাহিনী এবং কয়েকটি বৌদ্ধ উগ্র সংগঠন এসব হত্যাকান্ড চালিয়েছে বলে অভিযোগ উঠেছে। জাতিসংঘের তরফ থেকে এই পরিস্থিতিকে ‘জাতিগত নিধন’ হিসেবে আখ্যায়িত করেছে। বাংলাদেশে আসা শিশুদের অনেকেরই গুরুতর আঘাত রয়েছে। জাতিসংঘের হিসাব মতে, সর্বশেষ সহিংসতা শুরু হওয়ার পর এখন পর্যন্ত প্রায় ৩ লাখ ৭০ হাজার রোহিঙ্গা বাংলাদেশে অনুপ্রবেশ করেছে। সেপ্টেম্বরের শুরুতে আসা ১ লাখ ২৮ হাজার শরণার্থীর তথ্য পর্যালোচনা করে দেখা গেছে, তাদের মধ্যে ৬০ শতাংশই রয়েছে শিশু। আর এর মধ্যে প্রায় ১২ হাজারেরই বয়স ছিলো ১ বছরের নিচে।\nসবাই ‘বন্দুকযুদ্ধেই’ নিহত হয়েছে


আকতার জামিল | মঙ্গলবার, ০১ জুন ২০২১ | পড়া হয়েছে 159 বার\nমহাভারতে পান্ডুর পাঁচ পুত্রের কথা বলা আছে।যাদেরকে আমরা পঞ্চপান্ডব বলে জানি। এরা হলেন যুধিষ্ঠির, ভীম, অর্জুন, নকুল ও সহদেব। এর মধ্যে যুধিষ্ঠির, ভীম ও অর্জুন হচ্ছেন কুন্তীর সন্তান এবং নকুল ও সহদেব হলেন মাদ্রীর সন্তান। যদিও এ পাঁচ পুত্রের কেহই পান্ডুর ঔরসজাত সন্তান নন, তারা দেবশক্তিতে ভূমিষ্ঠ হন। আর দ্রৌপদী পঞ্চপান্ডবদের স্ত্রী। কুরুক্ষেত্রের যুদ্ধে কৌরবরা হেরে যায় এবং পান্ডবরা জয়ী হন। পান্ডবরা প্রায় ৩৫ বছরেরও বেশী সময় ধরে হস্তিনাপুর শাসন করেন। কিন্তু কৃষ্ণের মৃত্যুর পর পান্ডবরা হতাশ হয়ে পড়েন। তখন অর্জুন বেদব্যাসের মুখোমুখি হন।\nবেদব্যাস পান্ডবদের সিংহাসন ত্যাগ করতে এবং বানপ্রস্তের উদ্দেশ্যে যাত্রা করার পরামর্শ দেন। বানপ্রস্ত হলো সংসার জীবন থেকে বেরিয়ে এসে মোক্ষ বা আধ্যাত্মিক মুক্তির উপর অধিক জোর দেয়া। পান্ডবরা পরিক্ষীতকে হস্তিনাপুরে সিংহাসনে বসিয়ে তীর্থ যাত্রার উদ্দেশ্যে রওনা হন। পান্ডবরা বিশ্বাস করতেন যে, তারা ভালো শাসক ছিলেন। তারা ধর্ম অনুসরণ করে চলতেন এবং তাদের সমস্ত দায়িত্ব যথাযথভাবে পালন করতেন। সুতরাং তারা অবশ্যই স্বশরীরে স্বর্গে স্থান পাবেন। দ্রৌপদীসহ পান্ডবগণ স্বর্গে পৌঁছার অভিপ্রায় নিয়ে বিভিন্ন তীর্থ স্থান ভ্রমণ করেন এবং হিমালয় পর্বত পরিদর্শন করেন। যে পর্বের চূড়া স্বর্গের প্রবেশদ্বার বলে মনে করা হয় তারা স্বর্গে পৌঁছানোর জন্য সে পর্বতে আরোহন শুরু করেন। তাদের সাথে একটি কুকুরও ছিলো। পর্বত আহোরণ করতে করতে প্রথমে দ্রৌপদী পড়ে যান। পঞ্চপান্ডবের একজন অর্জুন অপর পান্ডব যুধিষ্ঠিরকে জিজ্ঞাসা করেন দ্রৌপদী কেনো পড়ে যাচ্ছেন? যুদ্ধিষ্ঠির উত্তর দিয়েছিলেন দ্রৌপদী অন্য স্বামীদের তুলনায় অর্জুনকে বেশী ভালোবাসতেন। এরপর দ্রৌপদী পড়ে যান এবং মৃত্যুবরণ করেন।\nপরবর্তীতে আরেক পান্ডব সহদেব পড়ে যান। এরপর অন্য পান্ডব ভীম সহদেবের পড়ে যাবার কারণ জিজ্ঞাসা করেন। যুধিষ্ঠির বলেন সহদেব তার জ্ঞান নিয়ে খুব গর্বিত ছিলেন। ফলে সেও স্বর্গে যাবার আগে মারা যান। পরবর্তীতে আরেক পান্ডব নকুলও পড়ে যান। কারণ জানতে চাইলে ভীমকে যুধিষ্ঠির বলেন যে নকুল তার সৌন্দর্য নিয়ে গর্বিত ছিলেন। তিনিও পড়ে যেয়ে মৃত্যুবরণ করেন। এরপর অর্জুনও পড়ে যান। অর্জুনের পড়ে যাবার কারণ জানতে চাইলে ভীমের প্রশ্নে যুধিষ্ঠির বলেন যে, অর্জুন তার ধনুকের দক্ষতায় পৃথিবীর সেরা যোদ্ধা হিসেবে খুব গর্বিত ছিলেন। এ কারণেই পড়ে যান এবং মৃত্যুবরণ করেন। পরবর্তীতে ভীম নিজেই পড়ে যান। তিনি যুধিষ্ঠিরকে এর কারণ জিজ্ঞাসা করেন, উত্তরে যুধিষ্ঠির বলেন যে, তিনি নিজে বেশী খান, কিন্তু অন্যের ক্ষুধার কথা ভাবেন না। এভাবে ভীমও পড়ে মারা যান। এভাবে পাঁচজন স্বশরীরে স্বর্গে যেতে পারেন না। কেবল যুধিষ্ঠির ও কুকুরটি যাত্রাপথে শীর্ষে পৌঁছেছিলেন।\nসেখানে তারা ভগবান ইন্দ্রকে সোনার রথে অপেক্ষা করতে দেখেন। যুধিষ্ঠির কুকরটিকেও প্রবেশের অনুমতি দেওয়ার জন্য ইন্দ্রকে অনুরোধ করেন। কারণ কুকরটি তার দীর্ঘ যাত্রার সঙ্গী ছিলেন। ইন্দ্র তার দাবী অস্বীকার করেন এবং যুধিষ্ঠিরকে কুকরটিকে রেখে রথে উঠতে বলেন। কিন্তু যুধিষ্ঠির তাতে রাজী হননি। তখন ইন্দ্র তার নীতিগত অবস্থান দেখে সন্তুষ্ঠ হয়ে বলেন আপনি আবারও আপনার সততা প্রদর্শন করেছেন এবং স্বর্গে প্রবেশের যোগ্যতা অর্জন করেছেন। তার সাথে যে কুকুরটি ছিলো সেটি ছিলো আসলে ধর্মের দেবতা। ধর্মের দেবতা যুধিষ্ঠিরের গুণের খুব প্রশংসা করেন। ইন্দ্র যুধিষ্ঠিরকে তার রথে করে স্বর্গে নিয়ে যান। এভাবে যুধিষ্ঠির তার সততা ও ন্যায়ের মাধ্যমে স্বশরীরে স্বর্গে প্রবেশ করেন। এ থেকে আমরা বুঝতে পারি যতক্ষণ পর্যন্ত আপনি আপনার ক্রোধ, লোভ, বিদ্বেষ, ঘৃণা, অহংকার ইত্যাদি পরিত্যাগ করতে না পারবেন ততক্ষণ পর্যন্ত আপনি স্বর্গের দেখা পাবেন না। ইসলাম ধর্মের বহু স্থানেও অংহকারকে ত্যাগ করতে বলা হয়েছে।\nরাসুলুল্লাহ সাল্লাল্লাহু আলাইহি ওয়া সাল্লাম বলেছেন, ‘যার অন্তরে তিল পরিমাণ অহংকার থাকবে; সে জান্নাতে প্রবেশ করতে পারবে না।’ (তিরমিজি)। কুরআন এবং হাদিসে অহংকারকে ‘উম্মুল আমরাজ’ বা সব রোগের জননী হিসেবে বর্ণনা করা হয়েছে। হজরত আদম আলাইহিস সাল্লামকে সৃষ্টি করে আল্লাহ সব ফেরেশতাদেরকে নির্দেশ দিয়েছিলেন আদমকে সেজদা করার জন্য। সবাই তার নির্দেশ মেনে নিলেও শয়তান অহংকারবশত: সেজদা করতে অস্বীকৃতি জানায়। আল্লাহ বলেন- ‘সে অস্বীকৃতি জানাল এবং অহংকার করল। আর সে কাফেরদের অন্তর্ভূক্ত হয়ে গেল।’ (সুরা বাকারা : আয়াত ৩৪)। সৃষ্টিকর্তা কোনো অহংকারী ব্যক্তিকে পছন্দ করেন না। আল্লাহ তাআলা বলেন- ‘দুনিয়াতে যারা অন্যায়ভাবে অহংকার প্রকাশ করে, তাদেরকে আমি অবশ্যই আমার নিদর্শনাবলী থেকে বিমুখ রাখবো।’ (সুরা আরাফ : আয়াত ১৪৬)। সুরা নাহলে বর্ণিত হয়েছে, ‘নিশ্চয়ই তিনি (আল্লাহ) অহংকারীদের ভালোবাসেন না।’\n(সূরা : নাহল, আয়াত : ২৩)। সুরা আন নিসায় বলা হয়েছে, ‘নিশ্চয়ই আল্লাহ এমন লোককে পছন্দ করেন না, যে বড় হওয়ার গৌরব করে ও অহংকার করে। ’ (আয়াতঃ ৩৬)। কুরআনে অন্যত্র ইরশাদ হয়েছে, ‘মানুষের দিক থেকে মুখ ঘুরিয়ে রেখে কথা বলো না এবং পৃথিবীতে গর্বের সঙ্গে চলবে না। নিশ্চয়ই আল্লাহ কোনো বড়াইকারী ও অহংকারীকে পছন্দ করেন না। ’ (সুরা লোকমান: ১৮)। হাদিসে এসেছে রাসুলুল্লাহ (সা.) বলেন, ‘অহংকারী ও অহংকারের মিথ্যা ভানকারী ব্যক্তি জান্নাতে প্রবেশ করতে পারবে না। ’ -সুনানে আবু দাউদ। কুরআনে আরও এসেছে, ‘এমন কত জনপদ আমি ধ্বংস করে দিয়েছি, সেখানকার লোকেরা ধন-সম্পদের অহংকার করত। এই যে তাদের বাড়িঘর পড়ে আছে, যেখানে তাদের পর কম লোকই বসবাস করেছে। শেষ পর্যন্ত আমি (এ সবেরই) ওয়ারিশ হয়েছি। ’ -সুরা আল কাসাস: ৫৮। রাসুল (সা.) ইরশাদ করেছেন, ‘একদা এক ব্যক্তি এক জোড়া জাঁকজমকপূর্ণ পোশাক পরে (রাস্তা দিয়ে) চলছিল। তা নিয়ে তার খুব গর্ব বোধ হচ্ছিল। তার জমকালো লম্বা চুলগুলো সে খুব যত্নসহকারে আঁচড়ে রেখেছিল।\nহঠাৎ আল্লাহ তাআলা তাকে ভূমিতে ধসিয়ে দেন এবং সে কিয়ামত পর্যন্ত এভাবেই নিচের দিকে নামতে থাকবে।’ (বুখারি, হাদিস : ৫৭৮৯)। রাসুল (সা.) আরও ইরশাদ করেন, ‘জাহান্নাম ও জান্নাত পরস্পর তর্ক করছিলো। জাহান্নাম বলল, আমাকে দাম্ভিক ও অহংকারী মানুষ দেওয়া হয়েছে, যা তোমাকে দেওয়া হয়নি। জান্নাত বলল, আমার কী দোষ যে দুর্বল, অক্ষম ও গুরুত্বহীন মানুষগুলোই আমার ভেতর প্রবেশ করছে।’ (মুসলিম, হাদিস : ২৮৪৬)। খ্রীস্টানদের ধর্মগ্রন্থ বাইবেলের হিতোপদেশের বিভিন্ন পদে অহংকারকে খারাপ হিসেবে চিহ্নিত করা হয়েছে। যেমন হিতোপদেশ ৮:১৩ পদ বলে, “অহঙ্কার, দাম্ভিকতা ও কুপথ, এবং কুটিল মুখও আমি ঘৃণা করি।” হিতোপদেশ ১৬:৫ পদ বলে, “যে কেহ হৃদয়ে গর্ব্বিত, সে সদাপ্রভুর ঘৃণাস্পদ।” ১৮ পদ নির্দেশ করে,“বিনাশের পূর্ব্বে অহঙ্কার, পতনের পূর্ব্বে মনের গর্ব্ব।” এছাড়া হিতোপদেশ ২৯:২৩ বলে, “মনুষ্যের অহংকার তাহাকে নীচে নামাইবে, কিন্তু নম্রচিত্ত ব্যক্তি সম্মান পাইবে।”\nবৌদ্ধ ধর্মের প্রচারক গৌতম বুদ্ধও ক্রোধ সংবরণ এবং অহংকার পরিত্যাগ করার কথা বলেছেন। এভাবে প্রতিটি ধর্মেই অহমিকা, গর্ব, দাম্ভিকতা, অহংকার ইত্যাদিকে অপরাধ হিসেবে বর্ণনা করা হয়েছে। বস্তুতঃ মানুষ যে ধর্মেরই হোক না কেনো স্বর্গযাত্রা করতে হলে বা জান্নাতে যেতে হলে কিংবা পরকালে চূড়ান্ত সফলতা পেতে হলে অবশ্যই আমাদের সকলকে ক্রোধ, লোভ, বিদ্বেষ, ঘৃণা, অহংকার ইত্যাদি পরিত্যাগ করতে হবে। লেখকঃ উপ-ভূমি সংস্কার কমিশনার (উপসচিব), বরিশাল বিভাগ\nবাংলাদেশ সময়: ৯:২৯ অপরাহ্ণ | মঙ্গলবার, ০১ জুন ২০২১


তৃণমূলের শক্ত ঘাঁটিতে পদ্ম ফোটাতে পারবে কি মোদি ? – ROYALNEWSBD\nHome/আন্তর্জাতিক/তৃণমূলের শক্ত ঘাঁটিতে পদ্ম ফোটাতে পারবে কি মোদি ?\nতন্ময় দাস, ভারতঃ\nসপ্তম দফার লোকসভা ভোটের বিনা যুদ্ধে কেউ কারোর গদি ছাড়তে নারাজ দিদির লক্ষ্য দিল্লি । আর বিজেপির লক্ষ্য পশ্চিমবঙ্গ।\nশেষ হাসি হাসবে কে দেখা যাবে ২৩ শে মে । তার আগে আজ বুধবার ডায়মন্ডহারবারের সভা থেকে নাম না-করে মমতা বন্দ্যোপাধ্যায় ও তাঁর ভাইপো অভিষেক বন্দ্যোপাধ্যায়ের বিরুদ্ধে ঝাঁঝালো সমালোচনা করলেন প্রধানমন্ত্রী নরেন্দ্র মোদী। রীতিমতো হুঁশিয়ার করে বললেন, ‘২৩ মে-র পরেই তালা লেগে যাবে ভাইপোর অফিসে।’\nপ্রধানমন্ত্রীর বক্তৃতার এ দিন বারো আনাই জুড়ে ছিল বুয়া-ভাতিজা তথা পিসি-ভাইপোর উদ্দেশে আক্রমণ। তিনি বলেন, পিসি-ভাইপোর প্রশাসনিক মডেল বাংলায় ভয়ের বাতাবরণ তৈরি করেছে। সেই ভয় থেকে মুক্ত কেবল তারাই, যারা তোলাবাজি করে, মেয়ে পাচার করে, গরু পাচার করে।\nওই ভয় থেকে মুক্ত কয়লা মাফিয়া, বালি মাফিয়া।এর পরই ভাইপোর বিরুদ্ধে সরাসরি জমি দখলের অভিযোগ আনেন প্রধানমন্ত্রী। বলেন, “শুনেছি ভাইপো নাকি রাস্তা দখল করে নিজের অফিস বানিয়েছে। আর দিদি তোলার টাকা থেকে এতো কামিয়েও আশ মিটছে না। রাস্তা দখল করছে ভাইপো! কিছু তো লজ্জা থাকা উচিত!”\nপ্রধানমন্ত্রীর এই উত্তপ্ত বক্তৃতার সঙ্গে এ দিন সঙ্গত করছিল সভাস্থলের ভিড়ও। তাতে আরও উজ্জীবিত হয়ে প্রধানমন্ত্রী বলেন, “পিসি-ভাইপোর গ্যাং বাংলাকে বদনাম করে দিয়েছে। এখন ভয় পেয়ে ইঞ্চিতে ইঞ্চিতে বদলা নেওয়ার কথা বলছে।\nকিন্তু তোমার ভাইপোর এলাকায় দাঁড়িয়ে বলছি, তোমার তোলাবাজির জায়গা অত্যাচারের মাটিতে দাঁড়িয়ে আজ বক্তৃতা দিচ্ছি ওই ধমকিতে মোদী ভয় পায় না। এ বার ভোটে ভাইপোর ডাব্বা গুল হবে।”ডায়মন্ড হারবারে এ দিন মোদীর সভার পরে কাল সেখানে মুখ্যমন্ত্রী মমতা বন্দ্যোপাধ্যায়ের সভা করার কথা। মোদীর এই সব আক্রমণের জবাব কাল তিনি দিতে চাইবেন বলেই মনে করা হচ্ছে।\nতবে ইতিমধ্যেই ভাইপোর বিরুদ্ধে মোদীর সমালোচনার জবাব এক প্রস্ত তিনি দিয়েছেন। অভিষেককে দলের আর পাঁচ জন রাজনৈতিক কর্মীর সঙ্গে তুলনা টেনে মমতা বলেছেন, তাঁকে দেখেই রাজনীতিতে যোগ দেওয়ার আগ্রহ তৈরি হয়েছিল যুব তৃণমূল সভাপতির।\nএমনকী তাঁকে রাজ্যসভা থেকে মনোনীত করার প্রস্তাব দেওয়া হলেও ডায়মন্ড হারবার আসন ছাড়তে চাননি অভিষেক।\nভারতীয় লোকসভা নির্বাচন মমতা-মদী\nউপজেলা ছাত্রলীগকে কলঙ্কিত করতে মরিয়া হয়ে উঠেছে কুচক্রীমহল


নিজস্ব সংবাদদাতা, লালমনিরহাট, ২৮ জানুয়ারি ॥ উত্তরাঞ্চলের আলু মালয়েশিয়া, থাইল্যান্ড, দক্ষিণ কোরিয়া, ইউরোপ ও আমেরিকায় গত কয়েক বছর ধরে রফতানি হয়ে আসছিল। বিদেশে আলু রফতানিকারক কোম্পানি এজেন্টরা তৃণমূল মাঠ পর্যায়ে মৌসুমের শুরু হতে শেষ পর্যন্ত চড়াদামে আলু কিনে থাকে। এবারে বিদেশে রফতানি করতে মাঠ পর্যায়ে এখনও আলু কিনতে আসেনি কোম্পানিগুলো। এছাড়াও হরতাল ও অবরোধের কারণে রংপুরের কৃষকরা তাদের উৎপাদিত আলু দেশের অভ্যন্তরীণ চাহিদা মিটাতে অন্যান্য জেলায় পাঠাতে পারছে না। ফলে আলু নিয়ে পড়েছে মহা বিপাকে। বাধ্য হয়ে পানির দরে আলু স্থানীয় কাঁচামালের ব্যবসায়ীদের কাছে বিক্রি করতে বাধ্য হচ্ছে। এবারে হরতাল ও অবরোধের রাজনৈতিক কর্মসূচীতে সবজি চাষীরা বাজারের উৎপাদিত কৃষিপণ্য বিপণন করতে না পেরে পড়েছে বিপাকে। তাদের মাথার ঘাম পায়ে ফেলে উৎপাদিত আলুর বর্তমান বাজারমূল্যে উৎপাদন খরচ উঠবে না। এই ক্ষতি পুষিয়ে নিতে কৃষকের কয়েক বছর সময় লেগে যাবে। হরতালে কৃষি অর্থনীতি ব্যাহত হচ্ছে। স্থানীয় কলেজের শিক্ষক কৃষিবিদ অধ্যাপক শাহ আলম জানান, বাংলাদেশে আলু চাষের অনুকূল পরিবেশ রয়েছে। তবে কৃষি অর্থনীতিতে বাংলাদেশে ফসল উৎপাদনে কোন পরিকল্পনা থাকে না। সব জায়গায় সব জেলায় সব স্থানেই একই ধরনের কৃষিপণ্য কৃষক চাষ করে। এতে দেখা যায় কোন কোন সময় একই পণ্য সব জেলায় চাহিদার চেয়ে অনেক ও ব্যাপকহারে চাষ হয়। বাজারে চাহিদা নেই। ফলে উৎপাদিত কৃষিপণ্যের ন্যায্যমূল্য বা উৎপাদনমূল্য কৃষক তুলতে পারে না। উত্তরাঞ্চলের বাজারের আলুর মৌসুমের শুরুতে আলুর দাম কম হওয়ায় বিপাকে পড়তে হয়েছে কৃষক ও আলু ব্যবসার সঙ্গে জড়িতদের। এমনকি আলু মজুদের কোল্ড স্টোরের মালিকরা পর্যন্ত বিপাকে রয়েছে। গত বছর সংরক্ষিত আলু কৃষক কোল্ড স্টোর থেকে উত্তোলন করেনি।\nনীল দলের পূর্ণ প্যানেল বিজয়ী\nবাউবি শিক্ষক সমিতি নির্বাচন\nনিজস্ব সংবাদদাতা, গাজীপুর, ২৮ জানুয়ারি ॥ বাংলাদেশ উন্মুক্ত বিশ্ববিদ্যালয় (বাউবি) শিক্ষক সমিতির নির্বাচনে মুক্তিযুদ্ধের চেতনায় বিশ্বাসী শিক্ষকদের নীল দলের পূর্ণ প্যানেল বিনা প্রতিদ্বন্দ্বিতায় নির্বাচিত হয়েছে। এতে সভাপতি পদে অধ্যাপক ড. কাজী মোহাম্মদ গালিব আহসান ও সাধারণ সম্পাদক পদে ড. মোঃ ইকবাল হুসাইন নির্বাচিত হয়েছেন। সামাজিক বিজ্ঞান, মানবিক ও ভাষা স্কুলের সহযোগী অধ্যাপক ড. মোঃ জাহাঙ্গীর আলম এক বিজ্ঞপ্তিতে মঙ্গলবার এ ঘোষণা দেন। ১৫টি পদের এ প্যানেলের অন্যরা হলেন- সহ-সভাপতি পদে ড. সুনীল কান্তি দে, কোষাধ্যক্ষ পদে মোহাম্মদ মামুনূর রশীদ, যুগ্ম সম্পাদক পদে মোঃ শহীদুর রহমান, সাংস্কৃতিক সম্পাদক পদে ড. মনিরা জাহান এবং কার্যনির্বাহী পরিষদের সদস্য পদে ড. মোঃ মোহসীনউদ্দিন, ড. মোঃ নাসিরুল ইসলাম, মোঃ তারিকুল ইসলাম, আরোবিয়া খানম, ড. মোহাম্মদ আব্দুল হামিদ, আসমা আক্তার শেলী, কামারুজ্জামান, ড. মোঃ ফরিদ হোসেন, ড. মোঃ তৌহিদুল ইসলাম।


ভাদুঘর গাউছিয়া সুন্নী যুব সংগঠনের আলোচনা সভা, মিলাদ ও দোয়া মাহফিল অনুষ্ঠিত। - পথিক নিউজ\n870 বার দেখা হয়েছে বার পড়া হয়েছে\nভাদুঘর গাউছিয়া সুন্নী যুব সংগঠনের আলোচনা সভা, মিলাদ ও দোয়া মাহফিল অনুষ্ঠিত।\nবিভাগ: জাতীয়, ব্রাহ্মণবাড়িয়া, ১৬ নভেম্বর ২০২০, 871 বার দেখা হয়েছে,\nপবিত্র ঈদে মিলাদুন্নবী (দঃ) উপলক্ষে ভাদুঘর গাউছিয়া সুন্নী যুব সংগঠনে উদ্যোগে আলোচনা সভা, মিলাদ ও দোয়া মাহফিল অনুষ্ঠিত হয়েছে। সভাটি গতকাল ১৫ নভেম্বর রবিবার বাদ মাগরিব ভাদুঘর উত্তরপাড়া নূরে মদিনা গাউছিয়া সুন্নীয়া হাফেজিয়া মাদাসায় অনুষ্ঠিত হয়। এতে সভাপতিত্ব করেন সংগঠনের সভাপতি মুহাম্মদ রমজান আলী। এ সময় সংগঠনের সভাপতি স্বাগত বক্তব্যে বলেন, সুন্নীয়তের কার্যক্রমকে বেগবান করার লক্ষ্যে ২০০৬ সালে এই সংগঠনটি প্রতিষ্ঠিত হয়। পবিত্র ঈদে মিলাদুন্নবী (দঃ) উপলক্ষে গত ১৪ বৎসর যাবৎ মিলাদুন্নবীর ৩০ দিন ঘরে ঘরে মিলাদ দিন শিরোনামে ভাদুঘরের বিভিন্ন মহল্লার বিভিন্ন ঘরে মিলাদ ও দোয়ার আয়োজন সহ বিভিন্ন সামাজিক ও পারিবারিক কাজে সংগঠনের পক্ষ থেকে সহযোগী করে আসছি।\nআলোচনা সভা, মিলাদ ও দোয়া মাহফিল উদ্বোধক ছিলেন ভাদুঘর শাহী মসজিদের খতিব আলহাজ্ব মাওলানা জাবের আল মানসুর মোল্লা। প্রধান অতিথি ছিলেন আহলে সুন্নাত ওয়াল জামা’আত সমন্বয় কমিটি ব্রাহ্মণবাড়িয়া জেলার সমন্বয়ক ও জেলা ইসলামী ফ্রন্টের সহ-সভাপতি আলহাজ্ব অধ্যক্ষ মহিউদ্দিন মোল্লা। তিনি বলেন বর্তমান সময়ে যত মাহফিল বা জলছা হচ্ছে সকল মাহফিল থেকে ঈদে মিলাদুন্নবী (দঃ)’র মাহফিল অন্যতম শ্রেষ্ঠ। অন্য সকল মাহফিলে রাসুল (দঃ)’র শুভাগমন সংক্রান্ত যা আলোচনা হয়না ঈদে মিলাদুন্নবী (দঃ)’র মাহফিলে তা আলোচনা হয়। আর এ ঈদে মিলাদুন্নবী (দঃ)’র মাহফিল কিয়ামত পর্যন্ত অটুট থাকবে। তিনি বলেন, যদি দুজাহানের বাদশা নবী হযরত মুহাম্মদ মোস্তফা আহমদ মুজতবা (দঃ) এই ধরার বুকে আগমন না করত তবে আল্লাহ তায়ালা কিছুই সৃষ্টি করতেন না। এমন কি আদি পিতা হযরত আদম (আঃ) ও আসতেন না। তিনি আরো বলেন, গাউছিয়া সুন্নী যুব সুন্নীয়ত প্রতিষ্ঠাসহ সমাজে যে ভাবে সামাজিক কাজ করে যাচ্ছে এতে করে সমাজে সুন্নীয়ত প্রতিষ্ঠা হতে বেশী সময় লাগবেনা। তিনি গাউছিয়া সুন্নী যুব সংগঠনের সকল নেতৃবৃন্দের নেক হায়াত ও দীর্ঘায়ু করে মহান আল্লাহ তায়ালার নিকট প্রার্থনা করেন।\nসভায় যুবসেনা কেন্দ্রীয় পরিষদের সদস্য যুবনেতা মুহাম্মদ রফিকুল ইসলামের সঞ্চালনায় বিশেষ অতিথি ছিলেন বাংলাদেশ ইসলামী ফ্রন্টের যুগ্ম-সাংগঠনিক সচিব আলহাজ্ব এড. মুহাম্মদ ইসলাম উদ্দিন দুলাল, সংগঠনের উপদেষ্টা গ্রামের বিশিষ্ট সর্দার মুহাম্মদ মহসিন মিয়া, বিশিষ্ট সর্দার আবুল কালাম, আশুগঞ্জ চরচারতলা ইসলামিয়া আলিম মাদ্রাসার শিক্ষক মাও. রবিউল্লাহ নূরী, চাপুইর ইসলামিয়া আলিম মাদ্রাসর আরবি প্রভাষক মুফতি মাহমুদুল হাসান, আহলে সুন্নাত ওয়াল জামা’আত আশুগঞ্জ উপজেলার অর্থ সম্পাদক মাওলানা শফিকুল ইসলাম খোকা, যুবসেনা আশুগঞ্জ উপজেলার সভাপতি মাওলানা আনিসুর রহমান, ছাত্রসেনা ব্রাহ্মণবাড়িয়া সদর উপজেলার সাবেক সভাপতি মাও. মুফতি আল আমিন মোল্লা, প্রাইমারি স্কুলের প্রধান শিক্ষক মোস্তফা জামিল মোল্লা, উপজেলা গাউসিয়া কমিটির অর্থ সম্পাদক এড. জাকির হোসাইন রাসেল, শিক্ষানবিশ আইনজীবী মুহাম্মদ জাবেদ উমর, ছাত্রসেনা ব্রাহ্মণবাড়িয়া সদর উপজেলার সাংগঠনিক সম্পাদক হাফেজ আজিম উদ্দিন আত্তারী, দাও’আতে ইসলামীর মোবাল্লিগ মাও. নূর মোহাম্মদ, মুহাম্মদ শুক্কুর আলী, মুহাম্মদ ঈমান আলী, মুহাম্মদ হেলাল উদ্দিন, ছাত্রসেনা ব্রাহ্মণবাড়িয়া পৌর শাখার সভাপতি হাফেজ মুহাম্মদ শানু খাঁন, সিনিয়র সহ-সভাপতি হাফেজ খন্দকার শফিকুল ইসলাম, সাধারণ সম্পাদক হাফেজ মুহাম্মদ শরিফ উদ্দিন, অর্থ সম্পাদক হাফেজ মুহাম্মদ সুমন আহমেদ সহ প্রমুখ।\nমোংলায় ব্র্যাকের উদ্যোগে মাক্স বিতরণ কর্মসূচি অনুষ্ঠিত\nআল্লামা ওবায়দুল হক নঈমীর মৃত্যুতে ড. আব্দুল্লাহ…\nএমপি হারুনের প্রশ্নের জবাব দেয়ার জন্য আমি…


আর নির্বাসন নয়, মেয়েকে ঘরে ফিরতে দিন – Women Chapter\nআগস্ট ৫, ২০১৪, ১০:৪৭ পূর্বাহ্ণ\nরাফী শামস: তসলিমা নাসরিন কে নিয়ে লেখালেখির পরিমাণ খুব কম নয়। বিপক্ষে তো বটেই,পক্ষের লেখার সংখ্যাও কম নয়। কিন্তু সমস্যা হল বিপক্ষের মানুষগুলো বেশি, তারা অবস্থান করছে নীতি নির্ধারণ ও ক্ষমতার কেন্দ্রে। আর আমরা পক্ষের মানুষ গুলো দু কলম লেখা আর মানব বন্ধনের বাইরে যেতে পারিনি কখনও।\nঅবশ্য এটা প্রমাণিত যে, লেখার শক্তি অস্ত্রের থেকেও বেশি, তা নাহলে তসলিমা নাসরিন তো নির্বাসিত হতেন না! তাঁর লেখাকে মোকাবিলা করা দূরে থাকুক, সহ্য করার ক্ষমতাটুকুও অর্জন করতে পারেনি এ অঞ্চলের বিরোধিরা! তসলিমা নাসরিন একটা ভয়ংকর নাম হয়ে উঠেছে,তাঁর নাম শুনলেই কেঁপে ওঠে সবাই। শিশুদের কানে আঙ্গুল গুঁজে দেয়া হয় যেন এই নিষিদ্ধ নামটা না শুনতে পারে তারা! তবে আমি বাজি ধরে বলতে পারি, যারা তসলিমার বিরোধিতা করে তারা কেউ তসলিমা নাসরিনের বই পড়েনি। পড়লেও বাছাইকৃত খণ্ডিত কোন অংশ যা কিনা বিরোধিরা প্রচার করে, সেটুকুই তাদের তসলিমা সম্পর্কিত জ্ঞান!\nতসলিমা নাসরিনের লেখার সাথে আমার প্রথম পরিচয় ঘটে ক্লাস সিক্সে থাকতে। এক আত্মীয়ের বাসায় তাঁর একটি বই পেয়েছিলাম,বইটি যত্ন করে লুকিয়ে রাখা হয়েছিল! পত্র-পত্রিকার কল্যাণে আমি ততদিনে এই তসলিমা নাসরিন নামটির সাথে পরিচিত। ‘নিষিদ্ধ’ জিনিস পড়ার আগ্রহে আমি লুকিয়ে বইটি বাসায় নিয়ে আসি! সেটি ছিল একটি উপন্যাস- ‘ভ্রমর কইও গিয়া’…সেই বয়সে বইটিকে রগরগে যৌন উত্তেজক একটি কাহিনী হিসেবে নিয়েছিলাম আমি, অন্তর্নিহিত ব্যাপারটা ধরতে পারিনি। পরে ধরতে পেরেছি এবং মুগ্ধ হয়েছি। এরপর ধীরে ধীরে তাঁর তীক্ষ্ণ কলামের সাথে পরিচয় ঘটে আমার। আমি তখনও প্রথা দ্বারা আচ্ছন্ন, প্রথাকে প্রশ্ন করতে কিংবা ভাংতে শিখিনি। মস্তিষ্কে ধর্ম এবং পুরুষতান্ত্রিকতার কুৎসিত সব ধারণা নিয়ে বসে আছি তখনও। তাই তাঁর কলাম গুলো পড়ে কেঁপে উঠেছি বারংবার।মনে হয়েছে ‘বড্ড বেশি বাড়াবাড়ি করছে এই মহিলা’!\nকিন্তু ধীরে ধীরে যখন বুঝতে শিখলাম মিথ্যা ও ভ্রান্ত সব হাস্যকর প্রথায় আচ্ছন্ন হয়েছিলাম আমি,নিজেকে পুরুষ হিসেবে শ্রেষ্ঠ ভাবার অযৌক্তিক চিন্তা লালিত হত আমার ভেতর,নিজের ধর্ম সেরা-অন্য ধর্ম ভ্রান্ত-এই নোংরা বিশ্বাস ছিল অন্তরে,তখন নতুন করে তসলিমা নাসরিন কিংবা হুমায়ূন আজাদ স্যার এর লেখা গুলোকে উপলব্ধি করলাম।মূলত আমার প্রথাগত বিশ্বাসের শিকড়ে আঘাত এনেছিলেন এরাই,যার কারণে আজ আমি কিছুটা হলেও জীবন কে উপভোগ করতে পারছি!নতুন দৃষ্টি নিয়ে সব কিছু দেখতে পারছি।মুক্ত ভাবে চিন্তা করতে পারছি।\nতসলিমা নাসরিনের লেখার বিষয় বস্তু নিয়ে আলোচনা হতে পারে,সমালোচনা হতে পারে,তর্ক-বিতর্কও হতে পার। কিন্তু এই জন্য একজন লেখক কে কোন ভাবেই দেশ থেকে বের করে দেয়া যেতে পারেনা।তাঁকে দেশে আসতে না দেয়া,নির্বাসনে রাখা এদেশের পুরুষতান্ত্রিক সমাজের অক্ষমতাই প্রকাশ করে।তসলিমা নাসরিন এই অক্ষমতা কে ভাল ভাবে বুঝেছেন এবং আক্রমন করেছেন বলেই ক্ষীপ্ত এই পুরুষতান্ত্রিক অক্ষম সমাজ। ক্রোধাক্রান্ত হই তখনই যখন দেখি এরশাদের মত ভাড়টি এখন প্রধানমন্ত্রির বিশেষ দূত হয়ে টিকে আছে যার কিনা জেলে পচে মরার কথা,গোলাম আযমের মত দেশদ্রোহি রাজাকার বহাল তবিয়তে টিকে আছে,জনগণের ট্যাক্সের পয়সায় লালিত পালিত হচ্ছে- আর একজন তসলিমা নাসরিন কে নির্বাসনে থাকতে হচ্ছে!\nকি করেছেন তসলিমা নাসরিন? কয়টা খুন করেছেন তিনি? কার জায়গা জমি দখল করেছেন? কত টাকার ঋণ খেলাপ করেছেন? কার টাকা মেরে দিয়েছেন? কোন অঞ্চলের গডফাদার ছিলেন তিনি? তিনি কি শেয়ার বাজার কেলেংকারির সাথে যুক্ত ছিলেন? কিংবা সাগর-রুনির হত্যাকান্ডে? তিনি কি নারী পাচার শিশু পাচার গ্রুপের কেউ? তাঁর গাড়ি থেকে কি কাল বিড়াল বেরিয়েছিল??? আসলে তাঁর অপরাধ টা তাহলে কি এবং কোথায়?\nআসলে তাঁর অপরাধ হল তিনি সত্য কথা গুলো অকপটে বলেছেন কোন ভন্ডামি না করে,যা সহ্য হয়নি এই ভন্ড অক্ষম সমাজের। তাঁর কথায় অক্ষম সমাজের ক্ষয়ে পড়া সংবেদনশীল অঙ্গের অনুভূতিতে আঘাত লেগেছে- এই অপরাধ হয়তো খুন ধর্ষণ কিংবা দেশদ্রোহিতার অপরাধের থেকেও মারাত্মক! হে ভন্ড সমাজ তোমার ঐ দুর্বল অনুভূতিতে আমি সকাল বিকাল সন্ধ্যা রাত লাথি মারি। তবে বের করে দাও আমাকে, নির্বাসনে পাঠাও কোন গহীন অঞ্চলে। আমার মত আরও অনেক ‘আমি’ কে বের করে দাও তোমাদের ‘আদর্শ’ সমাজ থেকে।\nভারত সরকার তসলিমা নাসরিনের ভিসার মেয়াদ বাড়িয়েছে। ভারত তথা পশ্চিমবঙ্গ সরকারের কাছে আমাদের কৃতজ্ঞতা। তবে এখন সময় হয়েছে, দেশের মেয়েকে নিজ বাড়িতে ফিরিয়ে নিয়ে আসার। এই সরকারের কি সেটা করার মত শক্ত মেরুদণ্ড আছে???\nTags: তসলিমা, নাসরিন, নির্বাসন নয়


Crystals might have Self-repaieing power, thinks scientists - Anandabazar\nCrystals might have Self-repaieing power, thinks scientists\nCrystals: কেলাস-চরিত্রের নয়া দিশা বাংলার\nকলকাতা ১৮ জুলাই ২০২১ ০৬:১১\nহাত থেকে সাধের মোবাইল ফোন পড়ে গেল। তুলে নিয়ে দেখলেন, স্ক্রিনে চিড় খেয়েছে। চোখের নিমেষেই দেখলেন, চিড় খাওয়া স্ক্রিন নিজে নিজেই জুড়ে গেল! এ কি ম্যাজিক? নাকি কল্পবিজ্ঞান?\nইন্ডিয়ান ইনস্টিটিউট অব সায়েন্স এডুকেশন অ্যান্ড রিসার্চ (আইসার)-কলকাতা এবং খড়্গপুর আইআইটির বিজ্ঞানীদের গবেষণা বলছে, কেলাসের (ক্রিস্টাল) নিজস্ব মেরামত প্রক্রিয়ার মাধ্যমেই এমন হতে পারে। এ নিয়ে একটি গবেষণাপত্রও ‘সায়েন্স’ পত্রিকায় প্রকাশ করেছেন তাঁরা। গবেষণাপত্রের শিরোনামেও কেলাসের এই ‘ম্যাজিকের’ উল্লেখ করেছেন তিনি।\nআইসার-কলকাতার দুই অধ্যাপক সি মল্ল রেড্ডি, নির্মাল্য ঘোষ এবং খড়্গপুর-আইআইটির অধ্যাপক ভানুভূষণ খাটুয়ার অধীনে এই গবেষণা হয়েছে। গবেষকদলের বক্তব্য, কেলাসের এই চরিত্রের ফলে মোবাইল ফোনের মতো দৈনন্দিন ব্যবহারের জিনিস যেমন উন্নত হতে পারে, তেমনই মহাকাশ বিজ্ঞানের ক্ষেত্রেও এর ব্যবহার হতে পারে।\nএই গবেষণার সূত্রপাত অধ্যাপক রেড্ডি এবং তাঁর গবেষক-ছাত্র সুরজিৎ ভুঁইয়ার হাত ধরে। তাঁরাই প্রথমে কেলাসের এই স্ব-মেরামতি লক্ষ্য করেন। তাঁরা দেখেন, বল প্রয়োগ করে কোনও কেলাসকে ভাঙা বা চিড় ধরানো হলে তা ফের নিজে নিজে জুড়ে যাচ্ছে। অনেকটা মানব শরীর যেমন নিজেই ক্ষত মেরামত করে তেমনই ভাবেই নিজেই মেরামত করছে কেলাস। এ ব্যাপারে বিস্তারিত গবেষণার জন্য যুক্ত হন অধ্যাপক ঘোষ এবং তাঁর ছাত্র শুভম চান্দেল। আইআইটিতে অধ্যাপক খাটুয়া এবং তাঁর সুমন্তকুমার করণ লক্ষ্য করেন, এই কেলাসগুলি যান্ত্রিক শক্তিকে তড়িৎ শক্তিতেও রূপান্তরে সক্ষম। যাকে বলা হয় ‘পিয়েজো-ইলেকট্রিসিটি’।\nগবেষকদের মতে, বর্তমানে মোবাইল ফোন-সহ বিভিন্ন দৈনন্দিন জিনিসে যান্ত্রিক শক্তিকে তড়িৎ শক্তিতে রূপান্তর করার পদ্ধতি (পিয়েজো-ইলেকট্রিসিটি) ব্যবহার করা হয়। সেখানে পিয়েজো-ইলেকট্রিক ক্রিস্টাল ব্যবহার করলে যন্ত্রটি উন্নত এবং দীর্ঘমেয়াদি হবে। শুধু তাই নয়, রোবট এবং মহাকাশযানের ক্ষেত্রেও কেলাসের এই স্ব-মেরামতি বৈশিষ্ট্য ব্যবহার করা যেতে পারে। কারণ, সেগুলিতে নিত্য রক্ষণাবেক্ষণ সম্ভব নয়।crys\nScience IIT Kharagpur Crystals Science Fiction


Latest Bengali News 26 জানুয়ারি - Bengali News Podcast, Audio News in Bengali & Breaking News in Bengali & Updates on Eisamay Gold\n26 জানুয়ারি 2021: আজকের মুখ্য সংবাদ: ফের সীমান্তে চিনের উস্কানি?\n26 Jan 2021, 07:01:34 PM IST\nঅন্নদাতাদের ট্র্যাক্টর র‍্যালি নিয়ে ধুন্ধমার দিল্লি। দিল্লিতে আংশিক বন্ধ ইন্টারনেট, মেট্রো। আন্দোলনকে কলুষিত করার চেষ্টা। আন্দোলনকে কলুষিত করার চেষ্টা। অযোধ্যায় মসজিদ নির্মাণ শুরু। মুখপাত্র পদ থেকে তৃণমূল বিধায়কের ইস্তফা। ফুটবলার প্রশান্ত ডোরা প্রয়াতএই সময় গোল্ড টিম\nএই সময় গোল্ডের ইভনিং নিউজকাস্ট। 26 জানুয়ারি 2021: আজকের তাজা খবর এবং\nকাছে সেই সব সুযোগগুলো নেই, যা তোমার কাছে আছে। কথাটি বলেছেন এফ স্কট ফিটজেরাল্ডউপস্থাপক: সৌভিক\nএই সময় গোল্ডের ইভনিং নিউজকাস্ট। 26 জানুয়ারি 2021: আজকের তাজা খবর এবং মুখ্য সংবাদগুলি বাংলায়।\nসিকিমের নাকুলা সীমান্তেও সংঘর্ষে জড়াল ইন্দো-চিন সেনা। দুই দেশের সেনা স্তরে সংঘর্ষবিরতির আলোচনার মধ্যে চিনের প্ররোচনা কেন? এই নিয়েই আজকের আলোচনায় রয়েছেন এই সময় সংবাদপত্রের দিল্লি প্রতিবেদক অরিন্দম বন্দ্যোপাধ্যায়।\n১। অন্নদাতাদের ট্র্যাক্টর র্যালি নিয়ে ধুন্ধমার দিল্লি:\nট্র্যাক্টর উল্টে মৃত্যু কৃষকের, গুলি চালানোর অভিযোগ অভিযোগ দিল্লি পুলিশের বিরুদ্ধে। ঢুকতে বাধা, কৃপাণ হাতে দিল্লি পুলিশকে তাড়া আন্দোলনকারীদের\n২। দিল্লিতে আংশিক বন্ধ ইন্টারনেট, মেট্রো:\nদিল্লিতে আংশিক বন্ধ ইন্টারনেট, মেট্রোও, বিক্ষোভ বাগে আনতে হিমশিম খেল পুলিশ। জরুরি বৈঠকে অমিত শাহ\n৩। আন্দোলনকে কলুষিত করার চেষ্টা:\n৪। অযোধ্যায় মসজিদ নির্মাণ শুরু:\nপ্রজাতন্ত্র দিবসে তেরঙ্গা উড়িয়ে অযোধ্যায় শুরু হলো মসজিদ নির্মাণের কাজ\n৫। উল্টো জাতীয় পতাকা:\nফিরে আসছি হেডলাইন্স নিয়ে। তবে তার আগে কথা বলে নেব অরিন্দমবাবুর সঙ্গে…\nগলওয়ানে ভারত এবং চিনা সেনার সংঘর্ষের রেশ কাটেনি এখনও। এর মধ্যেই গত ২০ জানুয়ারি সিকিমের নাকু লা সীমান্তে সংঘর্ষে জড়িয়ে পড়ল দুই দেশের বাহিনীর জওয়ানরা। দুই দেশের সেনা স্তরে যখন সংঘর্ষবিরতির জন্য আলোচনা চলছে ক্রমাগত, তার মাঝেই কেন এই প্ররোচনা চিনের? আমরা আলোচনা করব এই সময় সংবাদপত্রের দিল্লি প্রতিবেদক অরিন্দম বন্দ্যোপাধ্যায়ের সঙ্গে\n৬। মুখপাত্র পদ থেকে তৃণমূল বিধায়কের ইস্তফা:\nজেলার কোর কমিটি ও মুখপাত্র পদ থেকে ইস্তফা দিলেন উত্তরপাড়ার তৃণমূল বিধায়ক প্রবীর ঘোষাল\n৭। ফুটবলার প্রয়াত:\nদীর্ঘ দিনের লড়াই শেষ, মাত্র ৪৪ বছর বয়সেই চলে গেলেন কলকাতা ময়দানের বিখ্যাত গোলকিপার প্রশান্ত ডোরা\n৮। দুর্ঘটনায় নিহত পাঁচ:\nপ্রজাতন্ত্র দিবসের সকালে উত্তরপ্রদেশে ভয়াবহ দুর্ঘটনার কবলে অ্যাম্বুল্যান্স, মৃত অন্তত ৫\nআজকের দিনটি নিয়ে দুটি ইনফো শেয়ার করি। ১৯৫০ সালের আজকের দিনে ‘অশোক স্তম্ভ’ স্বাধীন ভারতের জাতীয় প্রতীক হিসেবে গৃহীত হয়৷ খ্রিস্টপূর্ব তৃতীয় শতকে মৌর্য সম্রাট অশোক কর্তৃক বৌদ্ধক্ষেত্র সারনাথে স্থাপিত ওই পাথরের স্তম্ভের দণ্ডায়মান চারটি সিংহ যথাক্রমে ক্ষমতা, সাহস, গর্ব ও আত্মবিশ্বাসকে চিহ্নিত করে৷\nদ্বিতীয় ইনফোটি একটি দুঃখজনক ঘটনা নিয়ে। ২০০১ সালে আজকের দিনের সকালে গুজরাটের ভূজে এক বিধ্বংসী ভূমিকম্প হয়। মৃত্যু হয় প্রায় কুড়ি হাজার মানুষের, লক্ষাধিক মানুষ আহত হন।\nশেয়ার বাজারের খবর:\nএ বার আসি শেয়ার মার্কেটের খবরে। গতকাল সেনসেক্স ৫৩০.৯৫ পয়েন্ট পড়ে ৪৮৩৪৭.৫৯ পয়েন্টে বন্ধ হয়েছে। নিফটি ৫০ বন্ধ হয়েছে ১৪২৩৮.৯০ পয়েন্টে।\nজেনে নেওয়া যাক ওয়েদার কেমন থাকবে। সোমবার সর্বনিম্ন তাপমাত্রা ছিল ১৬.৬ ডিগ্রি, যা আজকের সময়ে স্বাভাবিকের থেকে ২ ডিগ্রি বেশি। আগামীকাল তাপমাত্রা ১৫ ডিগ্রির আশপাশে থাকবে। সকালে কুয়াশা থাকলেও পরে আকাশ পরিষ্কার হবে। একইরকম আবহাওয়া থাকবে ঢাকা, রাজশাহী, চট্টগ্রামেও।\nকারও সমালোচনা করতে ইচ্ছে করলে, শুধু মনে রেখো যে, এই বিশ্বে সব মানুষের কাছে সেই সব সুযোগগুলো নেই, যা তোমার কাছে আছে। কথাটি বলেছেন এফ স্কট ফিটজেরাল্ড\neisamay gold daily newscast 26 january bengali news


কুরবানীর গুরুত্ব ও শিক্ষা- মাও. আবুল হাসান মো. নাসরুল্লাহ | শিক্ষক বাতায়ন\nকুরবানীর গুরুত্ব ও শিক্ষা- মাও. আবুল হাসান মো. নাসরুল্লাহ\nTuesday 14th of August 2018 02:12:02 PM\nভূমিকাঃ মুসলমানদের সর্ববৃহৎ ঈদ উৎসব ঈদুল আযহা বা কুরবানীর ঈদ। আদি পিতা হযরত আদম (আ.) থেকে শুরু হওয়া এ কুরবানীর মূল দীক্ষাই হল সকল প্রকার ঠুনকো, খোঁড়া যুক্তি ও বুদ্ধির ঊর্ধ্বে উঠে আল্লাহর হুকুম আহকামের প্রতি পূর্ণ আত্মসমার্পণ করা। আল্লাহর প্রতি পূর্ণ আনুগত্যের নমুনাস্বরূপ হযরত ইবরাহীম (আ.) নিজ প্রিয় পুত্র ইসমাইলকে (আ.) আল্লাহর রাহে উৎসর্গ করতে গিয়েছিলেন। আল্লাহর হুকুমের প্রতি অতিশয় আনুগত্যের কারণে আল্লাহ তায়ালা তার এ কুরবানীকে কবুল করে নেন, এ ঘটনা আল্লাহর হুকুমের পূর্ণ আনুগত্যতার এক উজ্জ্বল দৃষ্টান্ত।\nউপসংহারঃ কুরবানী মুসলমানদের শুধুমাত্র ধর্মীয় উৎসব নয়, বরং পরিশুদ্ধ জীবন গঠনের নিয়মতান্ত্রিক অনুশীলনও বটে। এর মাধ্যমে মুসলমান তাওহীদী আদর্শে উজ্জীবীত হয়ে ইখলাস, তাকওয়া অর্জনের মাধ্যমে আল্লাহর প্রতি পূর্ণ আত্মসমার্পণের অপূর্ব নজির স্থাপন করতে পারে।\nদৈনিক ইনকিলাবে প্রকাশিত আমার আর্টিকেলগুলো পাঠ করুনঃ ১। কুরবানীর গুরুত্ব ও শিক্ষা ২। শবে বরাতের গুরুত্ব ও মর্যাদা ৩। মহররমের অপরিসীম মর্যাদা ৪।ঐতিহাসিক মিরাজ : শিক্ষা ও তাৎপর্য\nসুন্দর একটি লেখা বাতায়নে দেওয়ার জন্য ধন্যবাদ স্যার। অনেক ভালো লিখেছেন।\nইনকিলাবে প্রকাশিত আমার আর্টিকেলটি পড়ুন https://www.dailyinqilab.com/article/128660/%E0%A6%B6%E0%A6%AC%E0%A7%87-%E0%A6%AC%E0%A6%B0%E0%A6%BE%E0%A6%A4%E0%A7%87%E0%A6%B0-%E0%A6%97%E0%A7%81%E0%A6%B0%E0%A7%81%E0%A6%A4%E0%A7%8D%E0%A6%AC-%E0%A6%93-%E0%A6%AE%E0%A6%B0%E0%A7%8D%E0%A6%AF%E0%A6%BE%E0%A6%A6%E0%A6%BE\nমুসলমানদের সর্ববৃহৎ ঈদ উৎসব ঈদুল আযহা বা কুরবানীর ঈদ নিয়ে লেখার জন্য আপনাকে ধন্যবাদ.\nধন্যবাদ .অনেক সুন্দর ও তথ্য বহুল লেখা আপলোড করার জন্য.\nআলহামদুলিল্লা, আপনাকে অসম্ভব ও আন্তরিক ধন্যবা।\nমুসলমানদের সর্ববৃহৎ ঈদ উৎসব ঈদুল আযহা বা কুরবানীর ঈদ নিয়ে লেখার জন্য আপনাকে ধন্যবাদ জানাই স্যার।


ধোনিকে ‘হ্যান্ডসাম’ বলে স্ত্রী সাক্ষীর ‘প্রেমের টুইট’ – TheWall\nOn Sep 20, 2020 03:47 pm\nদ্য ওয়াল ব্যুরো: তিনি সহধর্মিনী তো বটেই, আরও বেশি করে তাঁর একজন বড় অনুরাগী। স্বামী ভাল খেললে, তিনিও আপামর ভারতবাসীর মতোই উচ্ছ্বসিত হয়ে পড়েন। শনিবার আইপিএলের ম্যাচে পেশিবহুল ধোনিকে দেখে সাক্ষি ট্যুইট করেছেন, ‘হাউ হ্যান্ডসাম।’\n১৪ মাস টানা ক্রিকেটের বাইরে ছিলেন। তিনি কী করছেন, তিনি কী করতে পারেন, এই নিয়ে অবসরের আগে কম জল্পনা হয়নি। বলা হয়েছে, এম এস ধোনি এতদিন যেখানে মাঠের বাইরে সেই পরি্স্থিতিতে মাঠে ফিরলে কিছুই করতে পারবেন না।\nতিনি সেই সুযোগও দেননি। স্বাধীনতা দিবসের দিন সন্ধ্যেবেলায় ৭-২৯ মিনিটে বিনা মেঘে বজ্রপাতের মতোই চেন্নাই সুপার কিংস শিবির থেকেই একটি ইনস্টাগ্রাম পোস্ট, সঙ্গে মুকেশের সেই গান দো পল… অবসর! এই ছোট্ট শব্দটিতে মহেন্দ্র সিং ধোনি চলে গিয়েছিলেন ইতিহাসের পাতায়।\nঅগণিত সমর্থকরা চোখের জল ফেলেছিলেন, তিনিও ফেলেছিলেন, তবে সেটি নিভৃতে, নিরবে। আবার অনেকে এই আশাতেও বুক বেঁধেছিলেন তাঁকে আবারও আইপিএলের মঞ্চে দেখা যাবে। গত শনিবার মুম্বইয়ের বিপক্ষে ম্যাচে ধোনি ফিরলেন শুধু নয়, রাজার মতো ফিরলেন।\nশক্তপোক্ত পেশিবহুল চেহারা, গালে ফ্রেঞ্চ কাট দাড়ি। আরও বেশি ফিট তিনি। কিপিং করলেন স্বভাবসিদ্ধ ঢঙে, আর ক্যাপ্টেন্সি করলেন কপিবুক স্টাইলে। এবং ডিআরএস নিলেন সেই পরিচিত আত্মবিশ্বাসের সঙ্গে। এমনকি বিপক্ষ দলের বুমরাহকে এমনভাবে বললেন, মনে হবে বলছেন, ‘‘আরে ভাই, আমি তো এখনও খেলা ছাড়িনি রে… ভুলভাল অ্যাপিল করছিস?’’\nস্বামী ধোনির অবসরের পরে তাঁকে প্রশংসায় ভরিয়ে দিয়েছিলেন স্ত্রী সাক্ষি। তিনি এক ইনস্টাগ্রাম পোস্টে আমেরিকান সাহিত্যিক মায়া অ্যাঙ্গিলিউ-র একটি উদ্ধৃতি ধার করে লিখেছিলেন, ‘‘আপনি কী করেছেন, লোকে ভুলে যাবে, আপনি কী বলেছিলেন, সেটিও মানুষ ভুলে যাবে। কিন্তু আপনি কাকে কীরকমভাবে অনুভূতির প্রকাশ ঘটিয়েছেন, সেটি মনে থেকে যাবে চিরকাল।’’\nআইপিএলেও ধোনির সঙ্গে স্ত্রী ও কন্যা রয়েছেন। কিন্তু ম্যাচে তাঁকে দেখেই প্রথম প্রতিক্রিয়াও দিয়েছেন সাধারণ এক অনুরাগীর মতোই। তিনি লিখেছেন, কী হ্যান্ডসাম লাগছে! ধোনি মানছেন, লকডাউনের সময় যখন বাড়িতে ছিলেন, সেইসময় মন দিয়ে শরীর চর্চা করে গিয়েছেন, সেটা থেকেই এমন পেটাই চেহারা। মাহি এও বলেছেন, দুবাইতে আসার পরে ছয়দিনের কোয়ারেন্টাইন সময়টিও তাঁর কাছে অতি কষ্টের ছিল। কারণ সেইসময় একটা বন্ধ ঘরে তিনি একা, কারোর সঙ্গে যোগাযোগ নেই। যদিও নিজের সঙ্গে সময় কাটানোয় তিনি অনেক তরতাজা হয়েছেন, এও স্বীকার করেছেন ভারতের নামী প্রাক্তন অধিনায়ক।\nchennai super kingsipl 2020m s dhonisakshi


বাংলাদেশ বুলেটিন | BD Bulletin |ঈদে মিলাদুন্নবী উপলক্ষে রাজধানীতে বর্ণাঢ্য জশনে জুলুস\n২০২০-১০-৩০ ১৬:৩৪:৩৯ / Print\nপবিত্র ঈদে মিলাদুন্নবী (সা.) আজ। মানবজাতির শিরোমণি মহানবী মুহাম্মদ (সা.)-এর জন্ম ও ওফাত দিন। করোনা মহামারীর কারণে এবার মুসলিমবিশ্বে স্বাস্থ্যবিধি মেনেই দিনটি উদযাপিত হবে।\nদিনটি উপলক্ষে প্রতিবারের মতো এবারও রাজধানীতে জশনে জুলুস (র‍্যালি) করেছে আঞ্জুমানে রহমানিয়ার মইনীয়া মাইজভাণ্ডারীয়া। শুক্রবার সকাল ১০টার দিকে রমনার ইঞ্জিনিয়ার্স ইনস্টিটিউশনের সামনে সড়কে জশনে জুলুস বের হয়।\nমাইজভাণ্ডার দরবার শরিফের সৈয়দ সাইফুদ্দীন আহমদ আল-হাসানীর নেতৃত্বে মাইজভাণ্ডারীয়ার অনুসারীরা এই জশনে জুলুসে অংশ নেন।\nএসময় অংশগ্রহণকারীদের হাতে কলেমা তৈয়াবা, জাতীয় পতাকা, আঞ্জুমানের পতাকা এবং নানা ধরনের বাণী ও শ্লোগান লিখিত ব্যানার ও ফেস্টুন দেখা যায়।


কফি পানে কমবে ডায়াবেটিস’র ঝুঁকি! – BANGLANEWSUS.COM\nকফি পানে কমবে ডায়াবেটিস’র ঝুঁকি!\nপ্রকাশিত:শুক্রবার, ০৪ সেপ্টে ২০২০ ০৭:০৯\nকফি ভালোবাসেন? তবে ডায়াবেটিস বেড়ে যাওয়ার শঙ্কায় ভুগছেন! তাহলে প্রতিদিন আরও এক কাপ কফি বেশি পান করার জন্য আপনার কাছে নতুন কারণ রয়েছে। গবেষকরা বলছেন- ডায়াবেটিসের ঝুঁকিকে প্রভাবিত করে এমন অনেকগুলো কারণের মধ্যে কফি পান অন্যতম। প্রতিদিন কফি পান বৃদ্ধি করায় ‘টাইপ-২ ডায়াবেটিস’র ঝুঁকি উল্লেখযোগ্যভাবে হ্রাস করে।\nভারতীয় বংশোদ্ভূত আমেরিকান গবেষক শিল্পা ভূপতিরাজুর নেতৃত্বাধীন এক গবেষণায় এমন তথ্য উঠে এসেছে। গবেষণা অনুসারে- বিগত চার বছরে যারা প্রতিদিন এক কাপ কফি পানের পরিমাণ বাড়িয়ে দিয়েছে, তাদের ক্ষেত্রে টাইপ-২ ডায়াবেটিসের ঝুঁকি ১১ শতাংশ কমে গেছে।\nহার্ভার্ড স্কুল অফ পাবলিক হেলথের (এইচএসপিএইচ) এই গবেষকরা বলেছেন, যারা প্রতিদিন এক কাপের চেয়ে বেশি পরিমাণে কফি পান হ্রাস করেছেন তাদের টাইপ-২ ডায়াবেটিসের ঝুঁকি ১৭ শতাংশ বেড়ে গেছে।\nএইচএসপিএইচ-এর পুষ্টি বিভাগের গবেষণা ফেলো শিল্পা ভূপতিরাজু বলেন, ‘আমাদের গবেষণাসমূহ পূর্ববর্তী গবেষণার সাথে নিশ্চিত করে দেখিয়েছে যে, কম মাত্রায় কফি পান ডায়াবেটিস-২ এর ঝুঁকি বাড়িয়েছে। সবচেয়ে গুরুত্বপূর্ণ হলো- কফি পানের অভ্যাসের পরিবর্তন তুলনামূলক স্বল্প সময়ের মধ্যে টাইপ-২ ডায়াবেটিসের ঝুঁকিকে প্রভাবিত করতে পারে।’\nহার্ভার্ড স্কুল অফ পাবলিক হেলথের সিনিয়র লেখক এবং পুষ্টি ও এপিডেমিওলজির প্রফেসর ফ্রাঙ্ক হু বলেছেন, ডায়াবেটিস জটিলতায় ভোগা ব্যক্তিদের ওজনের দিকে লক্ষ্য রাখতে হয় এবং শারীরিকভাবে সক্রিয় থাকতে হয়। এক্ষেত্রে ধীরে ধীরে কফি পান বৃদ্ধি ভূমিকা রাখতে পারে।\nচুলে রং করছেন, বাড়ছে ক্যান্সারের ঝুঁকি\nঅতিমাত্রায় স্ক্রিনে তাকালে শিশুদের যেসব মারাত্মক ক্ষতি হয়


সূরা আত তাওবাহ শ্লোক 74 | 9:74 التوبة - Quran O\n আত তাওবাহ : 74التوبةالقرآن الكريم\nসূরা আত তাওবাহ শ্লোক 74\nতারা শপথ করে (বলে)\nএবং তারা অবিশ্বাস করেছে\nতাদের ইসলাম গ্রহণের\nও তারা ইচ্ছে করেছিলো\nবিষয়ে এমন যা\nতাদের হাতে পৌঁছে\nতারা প্রতিশোধ নিচ্ছে\nধনী করেছিলেন তাদের\nতারা ফিরে যায়\nশাস্তি দিবেন তাদেরকে\nতারা আল্লাহর নামে শপথ করে বলে যে তারা (অন্যায়) কিছু বলেনি, কিন্তু তারা তো কুফরী কথা বলেছে আর ইসলাম গ্রহণ করার পরও কুফরী করেছে। তারা ষড়যন্ত্র করেছিল কিন্তু তাতে সফল হয়নি, তাদের এ প্রতিশোধ স্পৃহার কারণ এছাড়া আর কিছু ছিল না যে আল্লাহ করুণাবশতঃ ও তাঁর রসূল তাদেরকে সম্পদশালী করে দিয়েছেন। এখন যদি তারা অনুশোচনাভরে এ পথ থেকে ফিরে আসে তবে তা তাদের জন্যই কল্যাণকর। আর যদি তারা মুখ ফিরিয়ে নেয় তবে আল্লাহ তাদেরকে দুনিয়া ও আখেরাতে ভয়াবহ শাস্তি দিবেন। পৃথিবীতে রক্ষক আর সাহায্যকারী হিসেবে কাউকে তারা পাবে না।\nতারা আল্লাহর নামে শপথ করে বলে যে, তারা (গালি) বলেনি, অথচ নিশ্চয়ই তারা কুফরী কথা বলেছে এবং নিজেদের ইসলাম গ্রহণের পর কাফের হয়ে গেছে, আর তারা এমন বিষয়ের সংকল্প করেছিল যা তারা কার্যকরী করতে পারেনি। আর তারা শুধু এই জন্য দোষারোপ করেছিল যে, তাদেরকে আল্লাহ নিজ অনুগ্রহে এবং তাঁর রাসূল অভাবমুক্ত করে দিয়েছিলেন, অনন্তর যদি তারা তওবা করে, তাহলে তা তাদের জন্য কল্যাণকর হবে; আর যদি তারা বিমুখ হয়, তাহলে আল্লাহ তাদেরকে ইহকালে ও পরকালে যন্ত্রণাময় শাস্তি প্রদান করবেন এবং ভূ-পৃষ্ঠে তাদের না কোন অলী (অভিভাবক) হবে, আর না কোন সাহায্যকারী।\n মুফাসসিরগণ এ আয়াতের তফসীরে নানান ঘটনা নকল করেছেন, যাতে মুনাফিক্বরা রসূল (সাঃ)-এর শানে বেআদবীমূলক কথা বলেছিল, যা কিছু মুসলিম শুনে ফেলেছিলেন এবং তাঁরা নবী (সাঃ)-এর কাছে এসে সে কথা জানিয়ে দিয়েছিলেন। কিন্তু তিনি এ ব্যাপারে জিজ্ঞাসাবাদ করলে তারা বাহানা বানাতে শুরু করল। বরং তারা কসম পর্যন্ত খেয়ে বলল যে, তারা এমন কথা বলেনি। তখন এই আয়াত অবতীর্ণ হল। এ থেকে এও জানা গেল যে, নবী (সাঃ)-এর শানে বেআদবীমূলক কথা বলা কুফরী। তাঁর শানে যে ব্যক্তি বেআদবীমূলক অশালীন মন্তব্য করবে, সে ব্যক্তি মুসলিম থাকতে পারে না।\n এ ব্যাপারেও কয়েকটি ঘটনা নকল করা হয়েছে। যেমন, তাবুক থেকে ফিরার পথে মুনাফিকবরা রসূল (সাঃ)-এর বিরুদ্ধে এক চক্রান্ত করেছিল, যাতে তারা সফল হয়ে ওঠেনি। দশ-বারোজন মুনাফিক্ব এক উপত্যকায় তাঁর পিছু নেয়, যেখানে তিনি বাকী সৈন্য থেকে পৃথকভাবে প্রায় একাকী অতিক্রম করছিলেন। তাদের পরিকল্পনা ছিল যে, এই সুযোগে অতর্কিতে তাঁর উপর আক্রমণ করে তাঁকে হত্যা করে ফেলবে! কিন্তু এর খবর অহী মারফৎ জানতে পারলে তিনি সতর্ক হয়ে বেঁচে যান।\n মুসলিমদের হিজরতের পর মদীনা শহর কেন্দ্র হিসাবে প্রতিষ্ঠা লাভ করেছিল। যার কারণে সেখানে ব্যবসা-বাণিজ্যও বড় উন্নতি লাভ করতে লাগল এবং তার ফলে মদীনাবাসীদের অর্থনৈতিক অবস্থা চাঙ্গা হয়ে উঠল। মদীনার মুনাফিক্বরাও এতে উপকৃত হল। আল্লাহ তাআলা উক্ত আয়াতে এ কথাই বলেছেন, তারা কি এই দোষ আরোপ করে অথবা এই কথায় নারাজ যে, আল্লাহ তাআলা তাদেরকে নিজ অনুগ্রহে ধনী বানিয়ে দিয়েছেন? অর্থাৎ এটা নারাজ হওয়ার, রাগ বা দোষের কথা তো নয়। বরং তাদেরকে আল্লাহর প্রতি কৃতজ্ঞ হওয়া উচিত যে, তিনি তাদেরকে দরিদ্রতা থেকে মুক্তি দিয়ে সচ্ছল ও ধনবান বানিয়ে দিয়েছেন। জেনে রাখা দরকার যে, আল্লাহ তাআলার সাথে রসূল (সাঃ)-এর উল্লেখ এই জন্য করা হয়েছে যে, এই সচ্ছল ও ধনবান হওয়ার বাহ্যিক কারণ হলেন নবী (সাঃ)। আসলে আল্লাহই হলেন সচ্ছলতা ও ধনদাতা। এই জন্যই আয়াতে مِن فَضلِه একবচনের সর্বনাম ব্যবহার করা হয়েছে। অর্থ এই যে, আল্লাহ তাআলা নিজ অনুগ্রহে তাদেরকে অভাবমুক্ত করে দিয়েছেন।\nতারা আল্লাহ্‌র শপথ করে যে, তারা কিছু বলেনি ; অথচ তারা তো কুফরী বাক্য বলেছে এবং ইসলাম গ্রহণের পর তারা কুফরী করেছে; আর তারা এমন কিছুর সংকল্প করেছিল যা তারা পায়নি। আল্লাহ্ ও তাঁর রাসূল নিজ অনুগ্রহে তাদেরকে অভাবমুক্ত করেছিলেন বলেই বিরোধিতা করেছিল । অতঃপর তারা তাওবাহ্ করলে তা তাদের জন্য ভাল হবে, আর তারা মুখ ফিরিয়ে নিলে আল্লাহ্ দুনিয়া ও আখেরাতে তাদেরকে যন্ত্রণাদায়ক শাস্তি দেবেন; আর যমীনে তাদের কোন অভিভাবক নেই এবং কোন সাহায্যকারীও নেই।\n এ আয়াতে মুনাফিকদের আলোচনা করা হয়েছে যে, তারা নিজেদের বৈঠকসমাবেশে কুফরী কথাবার্তা বলতে থাকে এবং তা যখন মুসলিমরা জেনে ফেলে, তখন মিথ্যা কসম খেয়ে নিজেদের সুচিতা প্রমাণ করতে প্রয়াসী হয়। ইমাম বগভী রহমাতুল্লাহি আলাইহি এ আয়াতের শানে নুযুল বর্ণনা প্রসঙ্গে এ ঘটনা উদ্ধৃত করেছেন যে, রাসূলুল্লাহ রাসূলুল্লাহ সাল্লাল্লাহু আলাইহি ওয়াসাল্লাম গযওয়ায়ে তাবুক প্রসঙ্গে এক ভাষণ দান করেন যাতে মুনাফিকদের অশুভ পরিণতি ও দূরাবস্থার কথা বলা হয়। উপস্থিত শ্রোতাদের মধ্যে জুল্লাস নামক এক মুনাফিকও ছিল। সে নিজ বৈঠকে গিয়ে বলল, মুহাম্মদ সাল্লাল্লাহু আলাইহি ওয়াসাল্লাম যা কিছু বলেন তা যদি সত্যি হয়, তবে আমরা (মুনাফিকরা) গাধার চাইতেও নিকৃষ্ট। তার এ বাক্যটি আমের ইবন কায়েস রাদিয়াল্লাহু আনহু নামক এক সাহাবী শুনে বলেন, রাসূলুল্লাহ সাল্লাল্লাহু আলাইহি ওয়াসাল্লাম যা কিছু বলেন নিঃসন্দেহে তা সত্য এবং তোমরা গাধা অপেক্ষাও নিকৃষ্ট। রাসূলুল্লাহ সাল্লাল্লাহু আলাইহি ওয়াসাল্লাম যখন তাবুকের সফর থেকে মদীনা মুনাওয়ারায় ফিরে আসেন, তখন আমের ইবন কায়েস রাদিয়াল্লাহু আনহু এ ঘটনা রাসূলুল্লাহ সাল্লাল্লাহু আলাইহি ওয়াসাল্লামকে বলেন। জুল্লাস নিজের কথা ঘুরিয়ে বলতে শুরু করে যে, আমের ইবন কায়েস রাদিয়াল্লাহু আনহু আমার উপর মিথ্যা অপবাদ আরোপ করছে (আমি এমন কথা বলিনি)। এতে রাসূলুল্লাহ সাল্লাল্লাহু আলাইহি ওয়া সাল্লাম উভয়কে ‘মিম্বরে-নববী'র পাশে দাঁড়িয়ে কসম খাবার নির্দেশ দেন। জুল্লাস অবলীলাক্রমে কসম খেয়ে নেয় যে, আমি এমন কথা বলিনি, আমের মিথ্যা কথা বলেছে। আমের রাদিয়াল্লাহু আনহু— এর পালা এলে তিনিও (নিজের বক্তব্য সম্পর্কে) কসম খান এবং পরে হাত উঠিয়ে দো'আ করেন যে, হে আল্লাহ আপনি ওহীর মাধ্যমে স্বীয় রাসূলের উপর এ ঘটনার তাৎপর্য প্রকাশ করে দিন। তাঁর প্রার্থনায় স্বয়ং রাসূলুল্লাহ সাল্লাল্লাহু আলাইহি ওয়াসাল্লাম এবং সমস্ত মুসলিম আমীন' বললেন। তারপর সেখান থেকে তাঁদের সরে আসার পূর্বেই জিবরীলে-আমীন ওহী নিয়ে হাযির হন যাতে উল্লেখিত আয়াতখানি নাযিল হয়। জুল্লাস আয়াতের পাঠ শুনে সঙ্গে সঙ্গে দাড়িয়ে বলতে আরম্ভ করে, ইয়া রাসূলুল্লাহ এখন স্বীকার করছি যে, এ ভুলটি আমার দ্বারা হয়ে গিয়েছিল। আমের ইবন কায়েস যা কিছু বলেছেন তা সবই সত্য। তবে এ আয়াতে আল্লাহ্ তাআলা আমাকে তাওবাহ করার অবকাশ দান করেছেন। কাজেই এখনই আমি আল্লাহর নিকট মাগফেরাত তথা ক্ষমা প্রার্থনা করছি এবং সাথে সাথে তাওবাহ করছি। রাসূলুল্লাহ সাল্লাল্লাহু আলাইহি ওয়াসাল্লামও তার তাওবাহ কবুল করে নেন এবং তারপর তিনি নিজ তাওবায় অটল থাকেন। তাতে তার অবস্থাও শুধরে যায়। [বাগভী]\nকোন কোন তফসীরবিদ মনীষী এ আয়াতের শানে-নুযূল প্রসঙ্গে এমনি ধরণের অন্যান্য ঘটনার বর্ণনা করেছেন। যেমন, তাবুকের যুদ্ধ থেকে প্রত্যাবর্তনের বিখ্যাত ঘটনা যে, মুনাফিকদের বার জন লোক পাহাড়ী এক ঘাটিতে এমন উদ্দেশ্যে লুকিয়ে বসেছিল যে, রাসূলুল্লাহ সাল্লাল্লাহু আলাইহি ওয়াসাল্লাম যখন এখানে এসে পৌছবেন, তখন আকস্মিক আক্রমণ চালিয়ে তাকে হত্যা করে ফেলবে। এ ব্যাপারে জিবরীলে আমীন তাকে খবর দিলে তিনি এ পথ থেকে সরে যান এবং এতে করে তাদের হীনচক্রান্ত ধুলিস্মাৎ হয়ে যায়। [ইবন কাসীর] এছাড়া মুনাফিকদের দ্বারা এ ধরনের অন্যান্য ঘটনাও সংঘটিত হয়। তবে এসবের মধ্যে কোন বৈপরীত্ব কিংবা বিরোধ নেই। এ সমুদয় ঘটনাই উক্ত আয়াতের উদ্দেশ্য হতে পারে।\n অনুরূপ কথাই রাসূলুল্লাহ সাল্লাল্লাহু আলাইহি ওয়া সাল্লাম আনসারদেরকে স্মরণ করিয়ে দিয়েছিলেন। তিনি বলেছিলেন, ‘তোমরা ছিলে পথভ্রষ্ট তারপর আল্লাহ আমার দ্বারা তোমাদেরকে হিদায়াত করেছেন। তোমরা ছিলে বিভক্ত, তারপর আল্লাহ আমার দ্বারা তোমাদের মধ্যে সম্প্রীতি স্থাপন করেছেন। আর তোমরা ছিলে দরিদ্র, আল্লাহ আমার দ্বারা তোমাদেরকে ধনী করেছেন। তারা যখনই রাসূলের মুখ থেকে কোন কথা শুনছিল তখনই বলছিল, আল্লাহ্ ও তার রাসূলের দয়াই বেশী [বুখারী ৪৩৩০; মুসলিম; ১০৬১]\nতারা আল্লাহর কসম করে যে, তারা বলেনি, অথচ তারা কুফরী বাক্য বলেছে এবং ইসলাম গ্রহণের পর কুফরী করেছে। আর মনস্থ করেছে এমন কিছুর যা তারা পায়নি। আর তারা একমাত্র এ কারণেই দোষারোপ করেছিল যে, আল্লাহ ও তাঁর রাসূল তাঁর স্বীয় অনুগ্রহে তাদেরকে অভাবমুক্ত করেছেন। এরপর যদি তারা তাওবা করে, তবে তা হবে তাদের জন্য উত্তম, আর যদি তারা বিমুখ হয়, আল্লাহ তাদেরকে দুনিয়া ও আখিরাতে বেদনাদায়ক আযাব দেবেন, আর তাদের জন্য যমীনে নেই কোন অভিভাবক ও সাহায্যকারী।


স্বচ্ছতার মাধ্যমে ভর্তি কার্যক্রম সম্পন্ন হবে - Suprobhat Bangladesh স্বচ্ছতার মাধ্যমে ভর্তি কার্যক্রম সম্পন্ন হবে - Suprobhat Bangladesh\nসভায় চবি উপাচার্য\nস্বচ্ছতার মাধ্যমে ভর্তি কার্যক্রম সম্পন্ন হবে\nচট্টগ্রাম বিশ্ববিদ্যালয় ২০১৮-২০১৯ শিক্ষাবর্ষে ১ম বর্ষ (সম্মান) কোর্সে ভর্তি কমিটির এক সভা বেলা ১১ টায় চবি উপাচার্য দপ্তরের সম্মেলন কক্ষে অনুষ্ঠিত হয়।\nসভায় সভাপতিত্ব করেন চট্টগ্রাম বিশ্ববিদ্যালয়ের উপাচার্য প্রফেসর ড. ইফতেখার উদ্দিন চৌধুরী। সভায় চবি উপ-উপাচার্য প্রফেসর ড. শিরীণ আখতার, অনুষদসমূহের ডিন, রেজিস্ট্রার, হলসমূহের প্রভোস্ট, বিভাগীয় সভাপতি, ইনস্টিটিউট ও গবেষণা কেন্দ্রের পরিচালক, প্রক্টর ও সহকারী প্রক্টর, অটোমেশন সেলের সদস্য এবং অফিস প্রধানবৃন্দসহ সংশ্লিষ্ট কর্মকর্তাবৃন্দ উপসি’ত ছিলেন।\nসভা পরিচালনা করেন ডেপুটি রেজিস্ট্রার (একাডেমিক) ও কমিটির সচিব এস এম আকবর হোসাইন।\nউপাচার্য তাঁর ভাষণে এ বিশ্ববিদ্যালয়ের বিগত ৩ বছরের একাডেমিক-প্রশাসনিক উন্নয়ন কার্যক্রম, সংস্কার এবং অর্জনসমূহ তুলে ধরে বলেন, চট্টগ্রাম বিশ্ববিদ্যালয় এখন দেশের শীর্ষ বিশ্ববিদ্যালয় (১ নম্বর) এবং বিশ্ব র্যাঙ্কিং এ ৩০৫০। এ অর্জনকে বিশ্ব সভায় অধিকতর মর্যাদাসীন করতে বিশ্ববিদ্যালয় পরিবারের সকলকে স্ব স্ব দায়িত্ব পালনে অধিক যত্নবান হতে হবে।\nএ বিষয়টিকে ধারণ করে ইতোমধ্যে ২০১৮-২০১৯ শিক্ষাবর্ষের ১ম বর্ষ অনার্স কোর্সের ভর্তি কার্যক্রম শুরু হয়েছে। শিক্ষার্থী এবং অভিভাবকদের অবর্ণনীয় কষ্ট লাঘবের বিষয়টি বিবেচনায় রেখে গত বছরের ন্যায় এ বছরও ৪টি ইউনিটে ভর্তি কার্যক্রম সম্পন্ন হবে। এ ছাড়া এ বছর চট্টগ্রাম বিশ্ববিদ্যালয় নিজস্ব অটোমেশনের মাধ্যমে ভর্তি কার্যক্রম পরিচালনা করা হবে।\nভর্তি সংক্রান্ত সার্বিক তথ্যাবলী পত্র-পত্রিকায় এবং বিশ্ববিদ্যালয় ওয়েবসাইট-এ প্রকাশ করা হবে। এ ভর্তি কার্যক্রম শুরু থেকে শেষ পর্যন্ত বিশ্ববিদ্যালয়ের জন্য একটি বিশাল কর্মযজ্ঞ। এ কর্মযজ্ঞ সুসম্পন্ন করতে বিশ্ববিদ্যালয় পরিবারের প্রত্যেককেই স্ব স্ব অবস’ান থেকে দায়িত্বশীল ভূমিকা পালন করতে হবে। উপাচার্য আসন্ন ভর্তি কার্যক্রম সর্বোচ্চ সততা, স্বচ্ছতা, জবাবদিহিতা ও আন্তরিকতার মাধ্যমে শুরু ও সুসম্পন্ন করার নিমিত্তে বিশ্ববিদ্যালয় পরিবারের সকলের আন্তরিক সহযোগিতা কামনা করেন। তিনি বলেন, এ ভর্তি কার্যক্রম নিয়ে কোনো গাফিলতি ও শৈথিল্য বরদাশত করা হবে না।\nসভায় উপসি’ত বক্তারা আসন্ন ভর্তি কার্যক্রম সুষ্ঠু ও সুন্দরভাবে শুরু ও সম্পন্ন করার ব্যাপারে তাঁদের সর্বোচ্চ আন্তরিক সহযোগিতা অব্যাহত থাকবে বলে প্রত্যয় ব্যক্ত করেন।


করোনা সংক্রমণ রোধে রোবট ব্যবহার করছে ভারতের চেন্নাই পুলিশ! - The Dhaka Times\nরোবট ব্যবহারের কারণে কনটেনমেন্ট জোন থেকে দূরে থেকেও সঠিক এলাকায় নজরদারি চালানো সম্ভব হচ্ছে\nOn May 7, 2020 Last updated May 6, 2020\nদি ঢাকা টাইমস্ ডেস্ক ॥ প্রাণঘাতি করোনা সংক্রমণ রোধে ভারতের প্রথম সারিতেই রয়েছে চেন্নাই। দক্ষিণের এই শহরটিতে রয়েছে প্রচুর কনটেনমেন্ট জোন। সুরক্ষিতভাবে কনটেনমেন্ট জোনে নজরদারি নতুন উপায় হিসেবে দেশটির চেন্নাই পুলিশ ব্যবহার করছে রোবট!\nরোবট ব্যবহারের কারণে কনটেনমেন্ট জোন থেকে দূরে থেকেও সঠিক এলাকায় নজরদারি চালানো সম্ভব হচ্ছে। রিমোট কন্ট্রোলের মাধ্যমে এক কিলোমিটার দূর হতেই এই রোবট নিয়ন্ত্রণ করা সম্ভব।\nনজরদারি ছাড়াও স্থানীয় নাগরিকদের সঙ্গে যোগাযোগ স্থাপনে সাহায্য করছে এই রোবটটি। সংক্রমণের এলাকা থেকে অনেকটা দূরে থেকেও এই কাজটি করতে পারবে পুলিশ। যে কারণে সংক্রমণের আশঙ্কাও কমছে।\nএই রোবটে নজরদারির জন্য একটি ক্যামেরাও রয়েছে। কথোপকথনের জন্য রয়েছে টু-ওয়ে ইন্টারকমও। যে কারণে কোনো ঘোষণা করার প্রয়োজন হলে রোবটের মাধ্যমেই তা করা সম্ভব হচ্ছে। ব্যারিকেডের বাইরে থেকেই রিমোট কন্ট্রোলের মাধ্যমে সংক্রমিত এলাকায় রোবটের মাধ্যমে কাজ চালাচ্ছে চেন্নাই পুলিশ।\nশহরের বিভিন্ন সংস্থার সঙ্গে হাত মিলিয়ে মাত্র এক সপ্তাহের মধ্যে এই রোবট তৈরি করেছে চেন্নাই পুলিশ।যা এই কঠিন সময় পুলিশ কর্মীদের সুরক্ষিতভাবে আইন রক্ষা কাজে সাহায্য করছে।\nChennai policeindiaprevent corona infectionusing robotsকরোনা সংক্রমণ রোধচেন্নাই পুলিশভারতরোবট ব্যবহার\nআমবাগানে কোয়ারেন্টিনে ৯ যুবক!


আগে হুজুররা ‘রিকশায় চড়তে’ পারতেন না! এখন বড় হুজুরদের গাড়ি আছে : আইজিপি – খেলার খবর প্রতিদিন\nHome/সারা বাংলাদেশ/আগে হুজুররা ‘রিকশায় চড়তে’ পারতেন না! এখন বড় হুজুরদের গাড়ি আছে : আইজিপি\nপুলিশ মহাপরিদর্শক (আইজিপি) ড. বেনজীর আহমেদ বলেছেন, ‘ব্রাহ্মণবাড়িয়ায় প্রতিটি গুরুত্বপূর্ণ স’র’কা’রি অফিসে হা’মলা করা হয়েছে। ন্যক্কারজনক এ ঘ’ট’না’র ঘৃণা প্রকাশের ভাষা নেই। এসব কাজে ব্য’ব’হা’র করা হচ্ছে মাদরাসাপড়ুয়া\nকোমলমতি ছাত্রদের, যা অত্যন্ত অমানবিক। আমরা আধ্যাত্মিক ও রুহানি আ’লে’ম দেখতে চাই।’বৃহস্পতিবার (১ এপ্রিল) বিকেল ৩টার দিকে ব্রাহ্মণবাড়িয়া সা’র্কি’ট হাউসে এক প্রেস ব্রিফিংয়ে আইজিপি এসব কথা বলেন। এর আগে তিনি হে’ফা’জ’তে\nইসলামের হা’মলায় ক্ষ’তিগ্রস্ত বিভিন্ন স’রকারি স্থাপনা পরিদর্শন করেন। ড. বেনজীর আহমেদ বলেন, রা’জ’নী’তি করার অধিকার সবার আছে। কিন্তু ধ্বং’স কেন? দেশ আমাদের সবার। দেশের সম্পদ ধ্বং’স করে রাজনীতি করবেন কীভাবে? আগে হু’জু’র’রা রিকশায় চড়তে পারতেন না। এখন বড় হুজুরদের\nগাড়ি আছে। অনেকে হেলিকপ্টার হুজুর হিসেবেও প’রি’চি’ত।’\nআইজিপি আরও বলেন, ‘ব্রাহ্মণবাড়িয়ায় এক ধরনের নৃসংশতা চা’লা’নো হয়েছে। রাষ্ট্রীয় প্রতিষ্ঠানগুলো জনগণের সম্পত্তি। এখানে কেন হা’ম’লা করা হলো, সেটা আমার বোধগম্য নয়। ভূমি অফিস পু’ড়ি’য়ে দেয়া হয়েছে। এখানে দেড় থেকে দুশ বছরের পুরোনো রেকর্ড রয়েছে। ফলে ভূমি অফিসের আওতায়\nবসবাসকারীরা অন্তত ৫০ বছর দুর্ভোগে প’ড়’বে’ন।’ব্রাহ্মণবাড়িয়া জে’লাবাসীর উদ্দেশ্যে বেনজীর আ’হ’মে’দ বলেন, ‘আপনাদের ভ’য়ের কোনো কারণ নেই। রাষ্ট্র, আইন ও জনগণ আপনাদের পাশে আছে। আপনারা মা’ম’লা করুন, অবশ্যই হা’মলাকারীদের বি’রুদ্ধে ব্যবস্থা নেয়া হবে।’ পু’লিশ মহাপরিদর্শক (আইজিপি) ড. বেনজীর আহমেদ বলেছেন, ‘ব্রাহ্মণবাড়িয়ায় প্রতিটি গুরুত্বপূর্ণ স’র’কা’রি অফিসে হা’মলা করা হয়েছে। ন্যক্কারজনক এ\nঘ’ট’না’র ঘৃণা প্রকাশের ভাষা নেই। এসব কাজে ব্যবহার করা হচ্ছে মাদরাসাপড়ুয়া কো’ম’ল’ম’তি ছাত্রদের, যা অত্যন্ত অমানবিক। আমরা আধ্যাত্মিক ও রুহানি আলেম দে’খ’তে চাই।’বৃহস্পতিবার (১ এপ্রিল) বিকেল ৩টার দিকে ব্রাহ্মণবাড়িয়া সা’র্কি’ট হাউসে এক প্রেস ব্রিফিংয়ে আইজিপি এসব কথা বলেন। এর আগে তিনি হেফাজতে ইসলামের হা’ম’লা’য় ক্ষ’তিগ্রস্ত বিভিন্ন স’রকারি স্থাপনা পরিদর্শন করেন। আমরা আধ্যাত্মিক ও রুহানি আলেম দে’খ’তে চাই।’বৃহস্পতিবার (১ এপ্রিল) বিকেল\n৩টার দিকে ব্রাহ্মণবাড়িয়া সা’র্কি’ট হাউসে এক প্রেস ব্রিফিংয়ে আইজিপি এসব কথা বলেন। এর আগে তিনি হেফাজতে ইসলামের হা’ম’লা’য় ক্ষ’তিগ্রস্ত বিভিন্ন স’রকারি স্থাপনা পরিদর্শন করেন।\nড. বেনজীর আহমেদ বলেন, রাজনীতি করার অধিকার সবার আছে। কিন্তু ধ্বং’স কেন? দেশ আমাদের সবার। দেশের সম্পদ ধ্বং’স করে রাজনীতি ক’র’বে’ন কীভাবে? আগে হুজুররা রিকশায় চড়তে পারতেন না। এখন বড় হুজুরদের গাড়ি আছে। অনেকে হেলিকপ্টার হুজুর হিসেবেও পরিচিত।’ আইজিপি আরও\nবলেন, ‘ব্রাহ্মণবাড়িয়ায় এক ধরনের নৃসংশতা চা’লা’নো হয়েছে। রাষ্ট্রীয় প্রতিষ্ঠানগুলো জনগণের সম্পত্তি। এখানে কেন হা’ম’লা করা হলো, সেটা আমার বোধগম্য নয়। ভূমি অফিস পু’ড়ি’য়ে দেয়া হয়েছে। এখানে দেড় থেকে দুশ বছরের পু’রো’নো রেকর্ড রয়েছে। ফলে ভূমি অফিসের আওতায় বসবাসকারীরা অন্তত ৫০ বছর দু’র্ভো’গে পড়বেন।’ব্রাহ্মণবাড়িয়া জে’লাবাসীর উদ্দেশ্যে\nবেনজীর আহমেদ বলেন, ‘আপনাদের ভ’য়ে’র কোনো কারণ নেই। রাষ্ট্র, আইন ও জনগণ আপনাদের পাশে আছে। আপনারা মা’ম’লা করুন, অবশ্যই হা’মলাকারীদের বি’রু’দ্ধে ব্যবস্থা নেয়া হবে।\nকঠোর লকডাউনের তৃতীয় দিন: মোড়ে মোড়ে তল্লাশি, হাঁটছে মানুষ, বন্ধ গণপরিবহন


ভারত কি সত্যিই পাকিস্তানে হামলা চালাতে চাইছে | 171267|| Bangladesh Pratidin\nভারত কি সত্যিই পাকিস্তানে…\nকাশ্মীরে সেনা দফতরে হামলা চালিয়ে ১৮ জন ভারতীয় সেনাকে হত্যার ঘটনায় ভারত দায়ী করেছে পাকিস্তানকে। যদিও পাকিস্তান বরাবরই তা অস্বীকার করছে। কিন্তু এ ঘটনার পর ভারত ও পাকিস্তান কি যুদ্ধ পরিস্থিতির মুখোমুখি হচ্ছে? ভারতের সংবাদ মাধ্যমের শিরোনামগুলো দেখলে একটি বিষয় পরিষ্কার, তা হচ্ছে— এ হামলা নিয়ে ভারতের ক্রোধ এখন চরমে। এ হামলার সঙ্গে জড়িতদের শাস্তি দেওয়ার বিষয়ে প্রতিজ্ঞা করেছেন ভারতের প্রধানমন্ত্রী নরেন্দ্র মোদি। কিন্তু ভারত কি পাকিস্তানের সঙ্গে যুদ্ধে জড়ানোর মতো অবস্থায় রয়েছে? তা নিয়ে বিশ্লেষণ করেছে বিবিসি। ভারতের অনেক রাজনীতিবিদ পাকিস্তানের বিরুদ্ধে ‘সমুচিত জবাব’ দেওয়ার হুমকি দিচ্ছেন। বিজেপির একজন সিনিয়র নেতা রাম মাধব বলেছেন, তথাকথিত কৌশলগত কারণে সহ্য করার সময় শেষ হয়ে গেছে। ভারতের সাবেক সেনা কর্মকর্তারাও একই ধরনের মনোভাব পোষণ করছেন। তারা মনে করেন ভারতের পাল্টা আঘাত করা উচিত। কিন্তু গুরুত্বপূর্ণ প্রশ্ন হচ্ছে, পাকিস্তানের ভূখণ্ডে পাল্টা আঘাত হানার জন্য ভারতের সামর্থ্য এবং গোয়েন্দা তথ্য আছে কিনা? অধিকাংশ বিশেষজ্ঞ মনে করেন ভারতের সরকারগুলো সে ধরনের সামর্থ্য গড়ে তুলেছে বলে মনে হয় না।\nপাকিস্তানের ভিতরে সুনির্দিষ্ট লক্ষ্যবস্তুতে ভারত যেন হামলা চালায় সেজন্য সংবাদমাধ্যমে কথাবার্তা হচ্ছে। কিন্তু অনেক বিশেষজ্ঞ মনে করেন, ভারতের জন্য এটা সহজ হবে না। কারণ পাকিস্তানের রয়েছে শক্তিশালী আকাশ প্রতিরক্ষা ব্যবস্থা। ভারতের একজন নিরাপত্তা ও প্রতিরক্ষা বিষয়ে বিশ্লেষক অজয় শুক্লা মনে করেন, নরেন্দ্র মোদি সরকার পাকিস্তানের বিরুদ্ধে নানা রাজনৈতিক বক্তব্য দিয়ে রাজনীতির মাঠ গরম রেখেছে। কিন্তু কোনো সন্ত্রাসী হামলার বিপরীতে কড়া জবাব দেওয়ার মতো সামরিক শক্তি এবং পরিকল্পনা তৈরি করেনি নরেন্দ্র মোদির সরকার।\nতবে লেখক ব্রাহ্মা চেলেনি মনে করেন, ভারত যদি নিশ্চুপ থাকে তাহলে সেটি তার পারমাণবিক এবং সামরিক শক্তিকে অবজ্ঞা করা হবে এবং শত্রুরা তাদের হামলা অব্যাহত রাখবে। কিন্তু একই সঙ্গে এ কথাও ঠিক নয় যে, ভারত তার মাটিতেই পাকিস্তানের হামলার বিরুদ্ধে লড়াই করা ছাড়া আর কোনো উপায় নেই। সুতরাং বিশ্লেষকরা মনে করেন, প্রতিশোধ নেওয়ার কথা জনসম্মুখে না বলে ভারতের ভিন্ন উপায় বের করতে হবে।


নিজেদের 'আপার ছাত্রলীগ' দাবি করা ছাত্রলীগকেও এমন স্বেচ্ছাচারী হতে হবে কেন!\nHome/ইনসাইড বাংলাদেশ/নিজেদের ‘আপার ছাত্রলীগ’ দাবি করা ছাত্রলীগকেও এমন স্বেচ্ছাচারী হতে হবে কেন!\nনিজেদের ‘আপার ছাত্রলীগ’ দাবি করা ছাত্রলীগকেও এমন স্বেচ্ছাচারী হতে হবে কেন!\nডি সাইফ May 14, 2019\nবিগত ছাত্রলীগ কমিটি যখন সম্মেলন দিচ্ছিলো না, সভাপতি সাধারণ সম্পাদক ব্যতীত বাকিদের মূল্যায়ণ করা হয় না বলে অভিযোগ তুলা হয়েছিল, তখন একটি নতুন মেরুকরণের আভাস দেখা যায়। ছাত্রলীগের একটি পক্ষ সম্মেলন করে নতুন কমিটির দাবি তোলে। মজার ব্যাপার হলো, স্রেফ সম্মেলনের দাবি করার কারণে গত কমিটির নেতাদের অনুসারীদের হাতে মার খেতে হয় সম্মেলন চাওয়া কিছু নেতাকর্মীকে। নতুন সম্মেলনের সেই দাবি যায় প্রধানমন্ত্রী ও আওয়ামীলীগ সভানেত্রী শেখ হাসিনা পর্যন্ত। প্রধানমন্ত্রী নিজে পদপ্রার্থীদের ডেকে কথা বলেন। গোয়েন্দা রিপোর্ট হয়। সব মিলিয়ে প্রধানমন্ত্রীর হস্তক্ষেপের ফলাফল বর্তমান ছাত্রলীগ কমিটি। এই কমিটি শেখ হাসিনার তত্ত্বাবধানে গঠিত হওয়ায় বর্তমান কমিটির প্রতি সবার এক্সপেকটেশন অনেকটা বেড়ে যায়।\nসত্যি বলতে এই কমিটির কাজকর্ম বেশ ইতিবাচক মনে হয়েছিল। অন্তত কথাবার্তা বেশ সেন্সিবল মনে হতো। কিন্তু, সময়ের সাথে সাথে এই কমিটি কতটুকু যোগ্যতা প্রমাণ করতে সমর্থ হলো, নেতাকর্মীদের মন জোগাতে সমর্থ হলো? সম্মেলনের পর এক বছর হয়ে গেলেও পূর্ণাঙ্গ কমিটি তারা দিতে পারেনি। ছাত্রলীগের গঠনতন্ত্র মতে, কেন্দ্রীয় কমিটির মেয়াদ দুইবছর। সেই দুইবছরের সীমা পেরিয়ে বিগত কমিটি নতুন করে সম্মেলনের আয়োজনের কোনো আগ্রহ না দেখানোর ফলেই তো অভ্যন্তরীণ বিদ্রোহ হয়েছিল। যার ফলাফল বর্তমান কমিটি। সেই নতুন কমিটি নিজেদের দুই বছর মেয়াদের অর্ধেকটা শুধু সভাপতি, সাধারণ সম্পাদক দিয়েই কাজ চালিয়ে নিলেন!\nযাইহোক, অবশেষে ৩০১ সদস্য বিশিষ্ট কেন্দ্রীয় ছাত্রলীগের পূর্ণাঙ্গ কমিটি ঘোষিত হয়েছে। স্বাভাবিকভাবে সবাই ফুল নিয়ে শুভেচ্ছা জানাবে, আনন্দ উদযাপন করবে এটাই আকাঙখিত ছিল। কিন্তু, গতকাল দেখা গেল ভয়ংকর এক কাণ্ড। মধুর ক্যান্টিনে পদবঞ্চিত এবং যথাযথ মূল্যায়ন হয়নি দাবি করা বেশ কিছু নেতারা তাদের ক্ষোভ প্রকাশ করতে গেলে সেখানে তাদের উপর অতর্কিত হামলার ঘটনা ঘটে। হামলার নেপথ্যে বর্তমান কমিটির সভাপতি, সাধারণ সম্পাদকের অনুসারীরা জড়িত বলে আক্রান্ত নেতারা অভিযোগ করেন। স্বার্থের রাজনীতি মুখ্য হয়ে গেলে আদর্শ সেখানে কেবলমাত্র সাইনবোর্ড হয়ে যায়। বর্তমান ছাত্রলীগের অবস্থা সেরকম হয়ে গেল কিনা কে বলতে পারে!\nনিজেদের ‘আপার ছাত্রলীগ’ বলে দাবি করা নেতাদের কমিটির বিরুদ্ধে বিস্তর অভিযোগ ভাবনার খোরাক যোগায়। এমন কমিটি উপহার দেয়ার জন্য নিশ্চয়ই শেখ হাসিনা এদেরকে দায়িত্ব দেননি। সদ্যঘোষিত ৩০১ সদস্যের কমিটিতে বিতর্কিত অনেককে স্থান দেয়ার অভিযোগ আছে। এই কমিটির প্রতি যেভাবে একের পর এক অভিযোগ বের হচ্ছে, তাতে করে এদের হাতে ছাত্রলীগ কতটুকু নিরাপদ তা আলোচনার দাবি রাখে।\nগতকাল নতুন কমিটির বিপক্ষে নিজেদের ক্ষোভ জানাতে গেলে যেভাবে তাদের উপর আক্রমণ করা হয়, বিশেষত নারী নেতৃবৃন্দকে যেরকমভাবে হামলা করে রক্তাক্ত করা হয়েছে তা নজিরবিহীন। ‘আপার ছাত্রলীগ’ দাবি করা নেতার অনুসারীরা নারীদের প্রতি এরকম অসহিষ্ণু আচরণ কিভাবে করতে পারলো! যদিও আহত নারী ছাত্রলীগ নেত্রীদের কেউ কেউ এর আগে ক্যাম্পাসে ভিন্নমত দেয়া অন্য নারী ছাত্রীদের উপর হামলা চালিয়েছেন সংগঠনের নির্দেশে, ছত্রছায়ায়। সেসব ঘটনার বিচার হয়নি কখনো। এবার তারা নিজ সংগঠনের সহযাত্রীদের হাতেই মার খেলেন এর বিচার কি তারা আদায় করতে পারবেন? কি ঢাকা বিশ্ববিদ্যালয় এবং ছাত্রলীগের রাজনীতিতে এই ঘটনা নিঃসন্দেহে একটি কালো দাগ হয়ে থাকবে।\nএই কমিটির প্রতি অনেক অভিযোগের দুটি অভিযোগ বেশ চিন্তায় ফেলে দেয়ার মতো। একটি হলো, পদ দেয়ার বিনিময়ে কক্সবাজারের এক নেতার কাছ থেকে ৫০ লাখ টাকা ঘুষ নেয়ার অভিযোগ। এটি সত্যি হলে বলতে হয়, বঙ্গবন্ধুর হাত গড়া সংগঠন ছাত্রলীগ রাজনীতি ব্যবসার হাতিয়ার হয়ে উঠেছে। আরেকটি অভিযোগ তো বেশ ভয়াবহ।\nজারিন দিয়া নামক এক পদপ্রত্যাশী নেত্রী যা ইঙ্গিত করেছেন তাতে ছাত্রলীগে নারীদের পদ পাওয়ার জন্য যৌনতা কি যোগ্যতা নাকি সেই প্রশ্ন সামনে চলে আসে। তিনি তার স্ট্যাটাসে লিখেছেন, “রেজওয়ানুল হক চৌধুরী শোভন এবং গোলাম রাব্বানী ভাই আপনাদের মধুভর্তি মেয়ে লাগে। বড় বড় প্রোগ্রামে মেয়েদের মুখ না দেখলে তো আপনাদের মন ভরত না। শোভন ভাই আপনি একদিন আমাকে সবার সামনে বলছিলেন কী রে চেহারা সুন্দর আছে; তো সেজেগুজে আসতে পারো না! আমি সেজেগুজে আসতে পারি নাই দেখে আমাকে কমিটিতে রাখলেন না?”\nগোলাম রাব্বানীকে উদ্দেশ্য করে তিনি লিখেছেন, “গোলাম রাব্বানী ভাই আমাকে সবার সামনে বলছিলেন দুইদিনের মেয়ে কেমনে পোস্ট পাইছো বুঝি নাই! কয়জনের বেডে গেছো রিপোর্ট করলেই জানা যাবে। মনে আছে গোলাম রাব্বানী ভাই?? আমি তখন আপনার যোগ্য কথার জবাব দিয়েছিলাম। আজ তার শোধ নিলেন?”\nবর্তমান কমিটিতে ঢাকা বিশ্ববিদ্যালয়ের রাজপথ দাপিয়ে বেড়ানো বিগত হল কমিটির অনেক নেতৃবৃন্দকে মূল্যায়িত হতে দেখা যায়নি। বিগত কমিটির সাথে সুসম্পর্ক থাকাকে অযোগ্যতা বলে বিবেচনা করার অভিযোগ আছে। ফলে, এই কমিটিতে অনেক আনকোরা মুখকে ভাল ভাল পদে দেখা গেলেও, যোগ্যতা সত্ত্বেও অনেককে পেছনে পড়ে থাকতে হয়েছে। ঢাবির ভিসি পুত্র, মিস ওয়ার্ল্ড লাবনী, ছাত্রলীগ সভাপতি শোভনের ভাই ছোটন এই কমিটিতে জায়গা পেয়েছেন।\nকিন্তু জায়গা হয়নি দীর্ঘদিন সংগঠনকে সময় দেয়া অনেক নেতার। বরং বিবাহিত, অছাত্র, মাদকসেবী, চাকরিজীবি, রাজাকারপুত্রকে এই কমিটিতে জায়গা দেয়া হয়েছে বলে পদবঞ্চিত নেতারা দাবি করছেন। এই দাবিগুলো সত্য হলে ‘আপার ছাত্রলীগ’ নিয়ে আপাকে নতুন করে ভাবতে হবে। কারণ, ‘আপার ছাত্রলীগ’ শব্দযুগলের সুবিধা নিয়ে তারা শেখ হাসিনার নাম বিক্রি করে স্বেচ্ছাচারিতা করেন বলেন বলে পদবঞ্চিতদের অভিযোগ।\nক্ষমতার দ্বন্দ্বে ছাত্রলীগ নিজেদের মধ্যে যে কাদা ছোঁড়াছুড়ির সংস্কৃতি চালু করেছে, রক্তাক্ত করার ইতিহাস গড়ছে, নারী নির্যাতনের মতো জঘন্য ঘটনা ঘটাচ্ছে তা রাজনীতির জন্য সুখকর কোনো আলামত নয়। ‘আপার ছাত্রলীগ’ বলা নেতারা কি বুঝতে পারছে না, তাদের এসব কীর্তি যে আপার ভাবমূর্তিও ক্ষুণ্ণ করছে? হাজার হোক, আপার সামনে দাঁড়িয়ে তারা নিশ্চয়ই স্বপ্নের ছাত্রলীগ গড়বার অঙ্গীকার দিয়েছিল। এটা কোনোভাবেই কি এখন স্বপ্নের ছাত্রলীগ, বঙ্গবন্ধুর আদর্শের ছাত্রলীগ আছে?\nগোলাম রাব্বানী বাংলাদেশ ছাত্রলীগ রেজওয়ানুল হক চৌধুরী শোভন


প্রচ্ছদ > বিনোদন-সংস্কৃতি > ডিম-দুধের সঙ্গে ফ্রিজে অস্কার ট্রফি!\nপ্রতিচ্ছবি বিনোদন ডেস্ক: অস্কার পুরস্কারের ট্রফির মতো মূল্যবান জিনিস মানুষ কোথায় রাখতে পারেন? রিচার্ড ড্রেফাস খুঁজে পেয়েছেন এমন এক জায়গা যেখানে এই পুরস্কারের পাশাপাশি তিনি রাখেন দুধ, ডিম, কেচাপ এবং আরও অনেক কিছু। ড্রেফাসের অস্কার ট্রফি রাখার জায়গা হল তার রেফ্রিজারেটর।\n১৯৭৮ সালে তার ‘দ্য গুডবাই গার্ল’ ছবিতে অভিনয়ের দৌলতে তিনি পেয়েছিলেন সেরা অভিনেতার অস্কার।\n৬৯ বছর বয়সী এই প্রবীণ অভিনেতা সম্প্রতি বললেন, ‘আমি লুকোতে চাই না, বরং আমি চাই সবাই জানুক। আমি এটা জানি একদিন সব কিছুই ওই রেফ্রিজারেটরের ভেতরেই ঢুকবে।’\nতিনি এবং ডায়ানা কিটন একইসঙ্গে ১৯৭৮ সালে অস্কার পেয়েছিলেন৷ ডায়ানা পেয়েছিলেন ‘অ্যানি হল’ ছবিতে অভিনয়ের দৌলতে।\nসে বছর উডি অ্যালেনের ‘অ্যানি হল’ চারটি অস্কার জিতেছিল। তার মধ্যে অন্যতম ছিল সেরা ছবি। কেবল সেরা অভিনেতার পুরস্কারটি উডি অ্যালেন হস্তগত করতে পারেননি, সেই পুরস্কারটি পেয়েছিলেন রিচার্ড ড্রেফাস তার ‘দ্য গুডবাই গার্ল’-এর জন্য।\nঐশ্বরিয়া ছবি ডিলিট করতে অভিষেকের হুমকি!


ওষুধ ছাড়াই ‘মাত্র ৭২ ঘণ্টায় ডায়াবেটিস নিয়ন্ত্রণ’ | BD Health\nমূলপাতা স্বাস্থ্য সংবাদ ওষুধ ছাড়াই ‘মাত্র ৭২ ঘণ্টায় ডায়াবেটিস নিয়ন্ত্রণ’\nডায়াবেটিস আসলে কোনো প্রাণঘাতী রোগ নয়। তবুও অনেকে এই রোগটি নিয়ে মহা টেনশনে থাকেন।\nযারা দীর্ঘ দিন ধরে ওষুধ কিংবা ইনসুলিন নিয়েও ডায়াবেটিস নিয়ন্ত্রণ করতে পারছেন না- এমন সব রোগীদের জন্য সুখবর। সেটা কেমন? ওষুধ কিংবা ইনসুলিন ছাড়াই কিভাবে ডায়াবেটিস নিয়ন্ত্রণ করা যায়, সে সম্পর্কে ‘বেসরকারি প্রতিষ্ঠান হলিস্টিক হেলথ কেয়ার সেন্টার’ রোগীদের সেই পরামর্শ দিচ্ছে। বেসরকারি প্রতিষ্ঠানটির দেওয়া ওই কৌশল প্রয়োগের মাধ্যমে মাত্র ৭২ ঘণ্টার মধ্যে ডায়াবেটিস নিয়ন্ত্রণ করা যাবে। তারা এমনটিই পরামর্শ দিচ্ছেন।\nহলিস্টিক হেলথ কেয়ার সেন্টার শুক্রবার (১৯ জানুয়ারি) রাজধানীর পান্থপথে সেল সেন্টার মিলনায়তনে ‘৭২ ঘণ্টায় ডায়াবেটিস নিয়ন্ত্রণ’ শীর্ষক এক অনুষ্ঠানে এ তথ্য জানানো হয়।\nঅনুষ্ঠানে প্রধান অতিথির বক্তব্যে আবু সাঈদ খান বলেন, মানুষ বিভিন্ন ধরনের ব্যায়াম, মেডিটেশন থেকে দূরে সরে যাচ্ছে। অন্যদিকে ওষুধ কোম্পানিগুলোর আগ্রাসী বাণিজ্যিক নীতির কবলে পড়ে মানুষের মধ্যে ওষুধ নির্ভরতা দিনকে দিন বেড়েই চলেছে। প্রধান অতিথির মতে, ওই সব ওষুধ সেবনের মাধ্যমে নানা ধরনের পার্শ্বপ্রতিক্রিয়া দেখা দেয়। যা জনস্বাস্থ্যের জন্য মারাত্মক ক্ষতিকর।\nতিনি আরো বলেন, এজন্য জনস্বার্থে এই ওষুধ নির্ভরতার বিরুদ্ধে একটি যুদ্ধ প্রয়োজন। তিনি এটাও বলে দেন, যুদ্ধ হবে ওষুধের ব্যবহার কিভাবে কমানো যায়, এ বিষয়ে সবাইকে সচেতন করে তোলা।\nহলিস্টিক হেলথ কেয়ার সেন্টারের পরিচালক অধ্যাপক ডা. গোবিন্দ চন্দ্র দাস এ অনুষ্ঠানে প্রধান আলোচক হিসেবে বলেন, ডায়াবেটিস কোনো প্রাণঘাতী রোগ নয়। কিন্তু সব রোগের উপসর্গ হিসেবে কাজ করে। নিয়মতান্ত্রিক জীবনযাপনের মাধ্যমে ডায়াবেটিস আক্রান্ত এক জন রোগী শতভাগ সুস্থ থেকে দীর্ঘায়ু লাভ করতে পারেন। তিনি বলেন, ওষুধের ব্যবহার ছাড়া শুধুমাত্র ব্যায়াম, খাদ্য ব্যবস্থাপনার মাধ্যমে মাত্র ৭২ ঘণ্টায় ডায়াবেটিস নিয়ন্ত্রণে আনা সম্ভব।\nডা. গোবিন্দ চন্দ্র দাস আরো বলেন, হলিস্টিক হেলথ কেয়ার সেন্টারে এমন বেশকিছু রোগী আছেন, যারা দীর্ঘ দিন যাবত ওষুধ কিংবা ইনসুলিন ব্যবহার করেও ডায়াবেটিস নিয়ন্ত্রণ করতে পারছিলেন না। এই সকল রোগীদের কিছু সুনির্দিষ্ট কৌশল ও প্রক্রিয়া শিখিয়ে দেয়ার পর তাদের ডায়াবেটিস এখন সম্পূর্ণ নিয়ন্ত্রণে এসেছে। কৌশলটি সবার মধ্যে ছড়িয়ে দেয়ার আহ্বান জানান এই অধ্যাপক।\nআরও পড়ুনঃ রোগীর অপারেশন থামিয়ে ডাক্তারদের ঝগড়া! নবজাতকের মৃত্যু\nঅনুষ্ঠানে উপস্থিত, বেসরকারি কলেজের অবসরপ্রাপ্ত অধ্যাপক মহীন্দ্র নাথ বলেন, দীর্ঘ ১০ বছর ধরে তিনি ডায়াবেটিস রোগে ভুগছেন। সে আগে প্রতিদিন ৫৬ ইউনিট করে ইনসুলিন নিতেন। বর্তমানে ইনসুলিন ও ওষুধ ছাড়াই ব্যায়াম ও খাদ্য ব্যবস্থাপনার মাধ্যমে সুস্থ আছেন।\nডায়াবেটিস রোগে আক্রান্ত ফরিদপুরের এক গৃহবধূ বলেন, তিনি আগে প্রতিদিন ১০০ ইউনিট করে ইনসুলিন নিতেন। এখন হলিস্টিক হেলথ কেয়ারের পরামর্শ পালন করে তিনি ইনসুলিন ছাড়াই সুস্থ আছেন।\nবৃহস্পতিবার (১৮ জানুয়ারি) শুরু হওয়া ৩ দিন ব্যাপী এ অনুষ্ঠান শেষ শনিবার (২০ জানুয়ারি)। অনুষ্ঠানের উদ্বোধন করেন তথ্য সচিব নাসির উদ্দিন আহমেদ। এই অনুষ্ঠানে ড. আলমাসুর রহমান রোগীদের বিভিন্ন পরামর্শমূলক বক্তব্য দেন।\nপূর্ববর্তী সংবাদ লজ্জাবতী গাছের গুনাগুন ও উপকারিতা\nপরবর্তী সংবাদ যৌন শক্তি বৃদ্ধি করে এমন ৭ খাবার\nনাক-মুখ চেপে হাঁচি আটকালে হতে পারে মৃত্যু!\nচলছে মধুমাস। একে একে দেখা মিলছে মৌসুমী সব রসালো ফলের। গ্রীষ্মে যে ফলগুলোর দেখা মেলে তারমধ্যে অন্যতম হলো লিচু। এই ফলটি দেখতে যেমন সুন্দর,...\nকোনরকম কড়া ঔষধের বালাই ছাড়াই শরীরের নানাবিধ রোগ আর সমস্যাকে সারিয়ে তোলার অনেক অদ্ভূত অদ্ভূত উপায় আবিষ্কার করেছে চীনা চিকিৎসকেরা সেই প্রচীনকাল থেকে। আকুপাংচার...\nমেদ কমাতে জিরা খান\nনাক ডাকা অন্যের অশান্তির কারণ হয়ে উঠতে পারে। আর তার শান্তির ঘুমে যথেষ্ট ব্যাঘাত ঘটাতে পারে। আপার রেসপিরেটারি ট্র্যাকে এয়ার ...\nআরও পড়ুনঃ একটি চুলের হায়াত কত জানেন? জেনে অবাক হবেন!


এই মীরজাফরের দেশে কেউ মুক্তিযোদ্ধা হয়ো না | amarblog.com: Bangla Blog ( আমারব্লগ ) with no Moderation.\n১৯৭১ সালে, নিজের জীবনবাজি রেখে যাঁরা পৃথিবীর সর্বকালের সর্বকুখ্যাত হায়েনা, নরপশু, বেজন্মা, রক্তলোলুপ ও মানবতাবিরোধী পাকিস্তানীশয়তানদের বিরুদ্ধে যুদ্ধ করেছিলেন, তাঁরাই মুক্তিযোদ্ধা। তাঁরা সেই সময় কোনোকিছুর লোভে নয়—বরং সম্পূর্ণ নির্মোহ, নির্লোভ ও উদার দৃষ্টিভঙ্গি নিয়ে বাংলাদেশকে রক্ষার জন্য পাকিস্তানীহানাদারদের বিরুদ্ধে মরণপণ যুদ্ধে ঝাঁপিয়ে পড়েছিলেন। সেদিনের ও কালের বিচারে তাঁরা একেকজন ছিলেন সত্যি মহামানব। ১৯৭১ সালে, আমাদের মহান মুক্তিযোদ্ধাদের চোখেমুখে, মনেপ্রাণে বুকের ভিতরে ছিল শুধু মা, মাটি ও দেশ। এর বাইরে তাঁদের আর-কোনো স্বপ্ন ছিল না। তাই, চিরদিন স্যালুট তাঁদের জন্য। মুক্তিযোদ্ধাদের মতো এমন নির্ভেজাল দেশপ্রেমিক, দেশদরদী ও আত্মত্যাগী মানুষ এই দেশে আর হবে না। এঁরা জাতির সূর্যসন্তান। এঁরা চিরদিন জাতির নমস্য। এঁরা আমাদের প্রাতঃস্মরণীয় মহাপুরুষ।\nমুক্তিযোদ্ধাদের আত্মত্যাগেই আমেরিকা-চীন-সৌদিআরবের মতো শয়তানরাষ্ট্র সেদিন পাকিস্তানের পক্ষে থাকা সত্ত্বেও মাত্র নয়টি মাসে বাংলাদেশ নামক ক্ষুদ্ররাষ্ট্রটি স্বাধীনতালাভ করতে পেরেছে। আমাদের মহান মুক্তিযোদ্ধারা সেদিন ইস্পাতদৃঢ়-প্রতিজ্ঞা ও দীপ্তচেতনার মাধ্যমে মহাসংগ্রামে ঝাঁপিয়ে পড়েছিলেন। আমাদের প্রতিপক্ষ ছিল একদিকে বেজন্মা-পাকিস্তান ও তাদের মিত্র শক্তিশালী আমেরিকা-চীন-সৌদিআরব এবং বাংলাদেশে জন্মলাভকারী বাংলাদেশবিরোধী রাজাকার, আলবদর, আলশামস ও শান্তিকমিটি’র কুলাঙ্গারগং। আর এসবের একমাত্র পৃষ্ঠপোষক ছিল সেদিনের ও আজকের পাকিস্তানের চিরগোলাম ‘জামায়াতে ইসলামী পাকিস্তান’ ও তাদের অঙ্গসংগঠন ‘ইসলামী ছাত্রসংঘ’ (বর্তমানে ইসলামী ছাত্রশিবির)। ১৯৭১ সালের নয়মাসের মুক্তিযুদ্ধে আমাদের মুক্তিযোদ্ধারা খুব সাধারণ পোশাক পরে আর খুব সামান্য খাবার খেয়ে পাকিস্তানীহানাদারগোষ্ঠী এবং তাদের চিরদোসর এই রাজাকার-বেজন্মাদের পরাজিত করেছিলো। কিন্তু এই বেজন্মাদের বংশধর এখনও বাংলাদেশে রয়ে গেছে। এরা এখন নতুনভাবে নিজেরা আত্মপ্রকাশ করতে চাইছে। আর এজন্য তারা মুক্তিযুদ্ধের কথিত পক্ষশক্তির কাঁধেও সওয়ার হতে দ্বিধা করছে না।\nবর্তমান-সরকার দেশের মুক্তিযোদ্ধাদের সম্মাননা-প্রদানে আর তাঁদের জীবনমানের উন্নয়নের ক্ষেত্রে (তাঁদের জন্য) মাসিক সম্মানীবৃদ্ধি তথা সন্তোষজনক রাষ্ট্রীয় ভাতার ব্যবস্থা করেছেন। এটি অবশ্যই একটি ইতিবাচক দিক। সরকারের অনেক দোষ থাকতে পারে। কিন্তু এই কাজটি তো নিঃসন্দেহে মহৎ। আমাদের মুক্তিযোদ্ধারা জাতির শ্রেষ্ঠ সন্তান। তাঁদের প্রতি সম্মানপ্রদর্শন করাটা আমাদের নৈতিক দায়িত্ব ও কর্তব্য। আমাদের দেশের একশ্রেণীর অমানুষ এখন সরকারের বিরোধিতার নামে মুক্তিযোদ্ধাদের রাষ্ট্রীয় ভাতাপ্রদানেরও বিরোধিতা করছে। এরা সবসময় মুক্তিযোদ্ধাদের জন্য রাষ্ট্রীয় ভাতাবৃদ্ধির বিরুদ্ধে। এরা সুযোগ পেলেই বলে থাকে, মুক্তিযোদ্ধাদের এতো ভাতার কী দরকার? তাঁরা তো দেশের জন্য যুদ্ধ করেছেন। দেশের মানুষ তাঁদের সম্মান করে—এটাই তো তাঁদের জন্য বড় পাওয়া! যারা এসব বলে থাকে তারা আসলে রাজাকারের বাচ্চা রাজাকার। এরা প্রত্যেকে একাত্তরের যুদ্ধাপরাধীদের বংশধর ও তাদের আন্ডাবাচ্চা। এরা জন্মগতভাবে, পারিবারিকভাবে আর রাজনৈতিকভাবে পাকিস্তানের চিরদাস, অমানুষ আর নরপশু। এদের কোনো ধর্ম নাই, চরিত্র নাই, মনুষ্যত্ব নাই—এমনকি ন্যূনতম সাধারণ জ্ঞানও নাই। এরা আমাদের দেশের চিহ্নিত কুলাঙ্গার। এরা একাত্তরের যুদ্ধাপরাধীদের বংশধর বলেই মুক্তিযোদ্ধাদের জন্য বরাদ্দকৃত সামান্য রাষ্ট্রীয় ভাতা দেখে বুক ফেটে মরার উপক্রম হচ্ছে। আর সবসময় ইনিয়েবিনিয়ে এর বিরোধিতা করছে।\nশুধু বাংলাদেশে নয়, পৃথিবীর বহু দেশ (আমেরিকা, ইংল্যান্ড, কানাডা ইত্যাদিসহ) তাদের স্বাধীনতাযুদ্ধের বীরযোদ্ধা তথা রাষ্ট্রীয় বীরদের জন্য সম্মানজনক ভাতার ব্যবস্থা এখনও বহাল রেখেছেন এবং তা যথাসময়ে আবার বৃদ্ধিপ্রাপ্তও হয়ে থাকে। আর বাংলাদেশে মুক্তিযোদ্ধাদের ভাতা সামান্য বৃদ্ধি পেলে কিংবা তাঁদের জন্য একটুআধটু সুযোগ-সুবিধার ব্যবস্থা করলে পাকিস্তানীরক্তের উত্তরাধিকারীরা বুক চাপড়ে দাপাতে থাকে! মুক্তিযোদ্ধাদের একটাকিছু পেতে দেখলে এদের গা যেন বিছুটিপাতার স্পর্শে ভয়ানকভাবে জ্বলতে থাকে। আর মুক্তিযোদ্ধাদের নামে এদের মৃত্যুযন্ত্রণা শুরু হয়ে যায়। এরা এমনই কুকুর। নিজেরা দেশের জন্য কোনো অবদান রাখেনি বরং পাকিস্তানীদের পক্ষে যাবতীয় অপকর্ম করেছে। আর এদেরই এখন, মুক্তিযোদ্ধাদের সামান্য রাষ্ট্রীয় ভাতাবৃদ্ধি দেখে কলজে ফেটে যাচ্ছে, এবং প্রবল আক্রোশবশত তারা যেন মৃত্যুযন্ত্রণায় ছটফট করছে।\nকিছুদিন আগে দেশে সাধারণ শিক্ষার্থীদের নামে ‘চাকরিক্ষেত্রে কোটাসংস্কারের নামে’ একটা আন্দোলন শুরু করা হয়েছিলো। আর এই আন্দোলনে ঢুকে পড়েছিলো একাত্তরের যুদ্ধাপরাধীদের বংশধর জামায়াত-শিবিরের একদল শিক্ষার্থী। এরা এই সুযোগটা কাজে লাগিয়েছে। মুক্তিযোদ্ধাদের বিরুদ্ধে এরা দীর্ঘদিনের আক্রোশ মিটিয়েছে। এরা কোটাসংস্কারের নামে রাজপথে নেমে আমাদের মুক্তিযোদ্ধাদের বিরুদ্ধে শ্লোগান দিয়েছে! তাঁদের জন্য নির্ধারিত ‘কোটা-বাতিলে’র জন্য নানারকম আজেবাজে, অশ্লীল ও নীতি-নৈতিকতা বর্জিত কথাবার্তা বলেছে। ‘শিবির’ নামক রাজাকারসন্তানরা সকলের সঙ্গে ‘জয়-বাংলা’ শ্লোগানও দিয়েছে! এরা হাতে ‘বঙ্গবন্ধুর ছবিসম্বলিত’ ছোট-ছোট প্ল্যাকার্ডও বহন করেছে! এমনকি ‘আমরা মুক্তিযোদ্ধার সন্তান’ লেখা প্ল্যাকার্ডও ব্যবহার করেছে! আর তারা প্রকাশ্যে বলেছে: মুক্তিযোদ্ধার কোটাসহ তাদের নাতিপুতীর কোটা বাতিল চাই—করতে হবে! সেই সময় রাজাকারদের খেলা জমে উঠেছিলো। এদের দ্বারা গঠিত হয়েছিলো—“সাধারণ ছাত্র অধিকার সংরক্ষণ পরিষদ”! কথিত এই পাতিসংগঠনের চার-মুখপাত্রই ছিল একাত্তরের যুদ্ধাপরাধীদের সন্তান। এরা নব্যরাজাকার। এই কুলাঙ্গার রাজাকারসন্তানরা দেশের সাধারণ মানুষের চোখে ধুলো দেওয়ার জন্য হঠাৎ “সাধারণ ছাত্র অধিকার সংরক্ষণ পরিষদ” নামে একটি সংগঠন দাঁড় করিয়েছিলো। আর এই অমানুষরাই তাদের বুকে, হাতে ও গালে লিখেছিলো—“আমি রাজাকার”! কতবড় ধৃষ্টতা! সাধারণ একটি বিষয়কে কেন্দ্র করে আন্দোলনের সুযোগে এরা আমাদের অস্তিত্বের মর্মমূলে আঘাত করেছে! হ্যাঁ, যারা এইসব লিখেছিলো, বলেছিলো, আর করেছিলো তারা আসলেই রাজাকার আর রাজাকারের সন্তান। নয়তো কোনো মানুষের সন্তান আর মুক্তিযুদ্ধের চেতনায় বিশ্বাসী কোনো মানুষ কখনও-কোনোদিন নিজেকে ‘রাজাকার’ ভাবতে কিংবা নিজের শরীরে “আমি রাজাকার” শব্দটি লিখে ধারণ করতে পারে না। কারণ, বাঙালির ইতিহাসে রাজাকার সবচেয়ে বড় বেজন্মা আর বেজন্মা-শব্দ। ১৯৭১ সালে, আমাদের মুক্তিযোদ্ধারা, এই রাজাকার ও পাকিস্তানী বেজন্মাদের বিরুদ্ধেই যুদ্ধ করেছিলেন। তাই, এরা তো ‘মুক্তিযোদ্ধা’ শব্দটির প্রতি ক্ষিপ্ত হবেই। কিন্তু দুঃখের বিষয় হলো—একদল অর্বাচীন, নাদান ও গড্ডলিকা প্রবাহে গা-ভাসানো সাধারণ শিক্ষার্থী নামক ইতিহাসবিমুখ-বোকাচণ্ডীরাও এই রাজাকারদের ফাঁদে পা দিয়েছিলো। আর তারা রাজাকারসন্তানদের ফাঁদে পা দিয়ে রাজাকারসন্তানদের সঙ্গে সমস্বরে বলেছে: আমি রাজাকার!\nএদের এই জঘন্য আচরণে দেশপ্রেমিক প্রতিটি নাগরিকই মনেপ্রাণে ক্ষুব্ধ হয়েছেন, আর লজ্জিত হয়েছেন আমাদের মুক্তিযোদ্ধারা। এইসব কুলাঙ্গারের জন্ম দেওয়ার জন্যই কি তাঁরা নয়টি মাস যুদ্ধ করেছিলেন? সেদিনের মুক্তিযুদ্ধে তাঁদের কী স্বার্থ ছিল? তাঁরা ১৯৭১ সালে, ঠিকমতো খাবার পাননি, তাঁদের পরনে তেমন কাপড়চোপড় ছিল না, তাঁরা ভালোভাবে চিকিৎসাও পাননি—তবুও তাঁরা রণাঙ্গন ছেড়ে পালাননি। নিজের জীবন দিয়ে পাকিস্তানী ও তাদের দোসর রাজাকার-বেজন্মাদের শায়েস্তা করেছিলেন। এই কি তাঁদের অপরাধ?\nকোটাসংস্কারের দাবিতে আন্দোলন হতেই পারে। কিন্তু তাই বলে একেবারে নীতি-নৈতিকতা বিসর্জন দিয়ে আর তা একাত্তরের যুদ্ধাপরাধীদের বগলদাবা করে! রাজাকাররা সবসময় সুযোগসন্ধানী। এরা সাধারণ শিক্ষার্থীদের কাঁধে সওয়ার হয়ে নিজেদের স্বার্থআদায়ে ব্যস্ত ছিল। ২০১৩ সালে, যে শাহবাগের গণজমায়েতে একদিন বেজন্মা কাদের মোল্লার ফাঁসির দাবিতে সবাই ঐক্যবদ্ধ হয়েছিলো—সেই শাহবাগেরই গণজমায়েতে ২০১৮ সালে কাদের মোল্লার প্রেতাত্মারা গর্বভরে বলেছে: আমি রাজাকার! এরা তো বাংলার চিরকালীন মীরজাফর।\nঅনেকে বলতে পারে, দেশে ভুয়া-মুক্তিযোদ্ধা আছে। কথাটি সত্য। আমাদের মনে রাখতে হবে, যে জিনিস যত দামি আর মূল্যবান—তারই তত বেশি নকল হয়। তাই, স্বর্ণ-নকল হয় সবচেয়ে বেশি। কিন্তু পিতল বা কাঁসার কোনো নকল হয় না। দেশের মুক্তিযোদ্ধারাও আমাদের কাছে সবচেয়ে দামি ও আদরণীয়। তাই, এখন একশ্রেণীর অসৎ, রাজাকার, দুশ্চরিত্রবান ও লোভী নরপশু নিজেদের গায়ে মুক্তিযোদ্ধার তকমা-চাপানোর জন্য দুই-নাম্বারির আশ্রয়গ্রহণ করেছে। এরা সুযোগসন্ধানী বলেই ভুয়া-মুক্তিযোদ্ধা সেজেছে। কিন্তু এর দায় কোনোভাবেই আমাদের প্রকৃত-মুক্তিযোদ্ধাদের নয়। এগুলো যথাযথভাবে দেখার এবং ভুয়া-মুক্তিযোদ্ধা শনাক্ত করে তাদের কঠোর শাস্তির বিধান করা রাষ্ট্র ও সরকারের নৈতিক দায়িত্ব ও কর্তব্য।\nকোটাআন্দোলনকে সমর্থন করে অনেকে সেদিন ফেসবুকে মুক্তিযোদ্ধাদের কটাক্ষ করে যে-সব কদর্য, নোংরা ও জঘন্য ভাষায় স্ট্যাটাস দিয়েছিলো—তা এখানে কোনোভাবেই প্রকাশ করা সম্ভব নয়। সামান্য এক কোটাকে কেন্দ্র করে রাজাকারের সন্তানরা সেদিন উলঙ্গ হয়ে আমাদের মুক্তিযোদ্ধাদের সরাসরি আক্রমণ করেছিলো। এক যুদ্ধাপরাধীর সন্তান লিখেছিলো: একাত্তরে মুক্তিযোদ্ধারা এই কোটার জন্যই জীবন দিয়েছিলো! আরেক রাজাকারসন্তান লিখেছিলো: মুক্তিযোদ্ধাদের জন্য যদি এই দেশে কোটাসংরক্ষণ করা হয় তাহলে ইসলামীচিন্তাবিদসহ ইসলামীআন্দোলনের সকল শহীদ, আলেম-উলামা ও তাদের সন্তানদের জন্যও বিশেষ কোটাব্যবস্থার প্রবর্তন করতে হবে! ধৃষ্টতার নমুনা দেখুন। এই বেজন্মারাও নাকি ছাত্র আর মেধাবী!\nস্বাধীনবাংলাদেশে দেশমাতৃকার সবচেয়ে দরদীসন্তান মুক্তিযোদ্ধাদের সর্বোচ্চ রাষ্ট্রীয় পৃষ্ঠপোষকতা ও সম্মান লাভ করা উচিত ছিল। তাঁদের আরও বেশি সম্মান আমাদের করা উচিত। কিন্তু আমরা তাঁদের তা দিতে পারিনি। তাঁদের প্রতি কিছুটা সম্মান জানিয়ে এদেশে তাঁদের জন্য সামান্য রাষ্ট্রীয় ভাতার ব্যবস্থা করাতেও পাকিস্তানীরক্তের উত্তরাধিকারীদের ভয়ানক গাত্রদাহ শুরু হয়ে গেছে। এদের মতে, রাজাকারদের ভাতা দেওয়া উচিত! কারণ, রাজাকাররা নাকি ইসলামের স্বার্থে পাকিস্তানকে রক্ষার সর্বাত্মক প্রচেষ্টাগ্রহণ করেছিলো। আর এটি নাকি সওয়াবের কাজ ছিল! বাংলার দুই কুখ্যাত সামরিকজান্তা ও স্বৈরাচার জিয়া ও এরশাদের সময় মুক্তিযোদ্ধাদের ভাতা প্রায় বন্ধ করে দেওয়া হয়েছিলো। আর তাই, এইসময় মুক্তিযোদ্ধাসন্তানদের জন্য সংরক্ষিত ও বরাদ্দকৃত কোটাপদ্ধতি মানা হয়নি। তখন প্রশাসনের ভিতরে-বাইরে রাজাকারদের জন্য বিশেষ কোটাপদ্ধতি চালু ও বহাল ছিল। তারই ভিত্তিতে একাত্তরের কুখ্যাত নরঘাতক ও রাজাকারসর্দার গোলাম আযমের পুত্র আযমী বাংলাদেশ-সেনাবাহিনীতে অফিসারপদে যোগদান করতে পেরেছিলো। এই দেশে রাজাকারদের প্রতি অনেকের খুব মায়াদয়া। তাই, রাজাকারদের অপরাধের জন্য তাদের শাস্তি দিতে গেলেও অনেকের মন কাঁদে। তখন কত আইনকানুনের খেলা চলে! আর তখন এইসব নীরব-দেশদ্রোহী খুঁজতে থাকে আন্তর্জাতিক আদালতের মানদণ্ড! আর মুক্তিযোদ্ধাদের জন্য এদের মনে কোনো শ্রদ্ধার উদ্রেক হয় না! দেশে এইরকম মীরজাফরের সংখ্যা একেবারে কম নয়।\nএই দেশে আমরা আজও জাতির সূর্যসন্তান মুক্তিযোদ্ধাদের সম্মান করতে শিখিনি। তাঁদের প্রতি আমাদের শ্রদ্ধাবোধ খুবই কম। এখনও অনেকে রাজাকারদের বুকের ভিতরে রেখে তাদের প্রতিপালন করে চলেছে। আর একটু সুযোগ পেলেই এরা আমাদের মুক্তিযোদ্ধাদের বিরুদ্ধে বিষোদগার করছে। তাই, আজ মনের দুঃখে বলি: এই মীরজাফরের দেশে কেউ মুক্তিযোদ্ধা হয়ো না।


রাফাল উড়িয়ে ভারতের মাটিতে নিয়ে এলেন হরিয়ানার রোহিত! গর্বে ভরছে অবসরপ্রাপ্ত কর্নল বাবার বুক...Haryanas Rohit Kataria was among the pilots who brought Rafale to India | national - News18 Bangla, Today's Latest Bengali News\nরাফাল উড়িয়ে ভারতের মাটিতে নিয়ে এলেন হরিয়ানার রোহিত! গর্বে ভরছে অবসরপ্রাপ্ত কর্নেল বাবার বুক...\nদীর্ঘ ৭ হাজার কিমি পথ পেরিয়ে আজ অর্থাত্ বুধবার ভারতে এল ৫টি রাফাল যুদ্ধবিমান৷ হরিয়ানার আম্বালায় বায়ুসেনার বিমানঘাঁটিতে অন্য পাইলটদের সঙ্গে ভারতে রাফাল উড়িয়ে আনলেন তিনিও!\nBangla Editor |\tNews18 Bangla | July 29, 2020, 4:14 PM IST\n▪ফ্রান্স থেকে ভারতে এল রাফাল বিমান৷ গুরুগ্রামের এক বায়ুসেনা পাইলট সামিল এই অভিযানে৷ অন্য পাইলটদের সঙ্গে ভারতে রাফাল উড়িয়ে আনলেন তিনিও৷ বাসাই গ্রামের রোহিত কাটারিয়া ভারতীয় বায়ুসেনার সদস্য৷ তাঁর বাবাও ভারতীয় সেনার অবসরপ্রাপ্ত কর্নেল৷\n▪হরিয়ানার আম্বালায় বায়ুসেনার বিমানঘাঁটিতে তাই সাজসাজ রব!এয়ার চিফ মার্শাল আর কে এস ভদোরিয়া আম্বালা বিমানঘাঁটিতে উপস্থিত হয়ে ৫টি রাফাল বিমান স্বাগত জানান৷ এর আগেই ভারতীয় আকাশ পথে ঢুকে যায় রাফাল৷ কন্ট্রোল রুম থেকে স্বাগত বার্তাও পান চালকরা৷\n▪ধুলকোট, বলদেবনগর, গারনালা ও পঞ্জখোরা-- বিমানঘাঁটি সংলগ্ন গ্রামগুলিতে ১৪৪ ধারা জারি করা হয়েছে৷ সোমবার সকালে ফ্রান্স থেকে রওনা দেয় ৫টি রাফাল বিমান৷ এই দীর্ঘ ৭ হাজার কিমি পথে আকাশে এয়ার-টু-এয়ার জ্বালানি ভরেছে রাফাল৷ এছাড়া আরব আমিরশাহিতে ফরাসি বিমান নেমেছে একবার৷\n▪বিজেপি-র আম্বালা সিটি বিধায়ক অসীম গয়াল আবেদন জানিয়েছেন, সন্ধে ৭টা থেকে সাড়ে ৭টা-- রাফালকে ভারতে স্বাগত জানাতে সবাই মোমবাতি জ্বালবেন৷ প্রায় ৪ বছর আগে ফ্রান্স সরকারের সঙ্গে ভারতের ৩৬টি রাফাল যুদ্ধবিমান কেনার চুক্তি হয় ৫৯ হাজার কোটি টাকায়৷ সেই চুক্তির প্রথম ৫টি রাফাল আজ ভারতে পৌঁছল৷ বিভিন্ন পর্যায়ে ৩৬টি রাফাল আসবে ভারতে৷ ২০২১ সালের মধ্যে সব কটিই চলে আসবে ভারতীয় বায়ুসেনার হাতে৷


বগুড়া নিউ মার্কেটে ববি লেডিস টেইলার্স এ ভয়াভহ অগ্নিকান্ড; ৩০লক্ষ টাকার ক্ষতি | Alokito Bogura। সত্য প্রকাশই আমাদের অঙ্গীকার\nবগুড়া নিউ মার্কেটে ববি লেডিস টেইলার্স এ ভয়াভহ অগ্নিকান্ড; ৩০লক্ষ টাকার ক্ষতি\nবগুড়া নিউ মার্কেটে রফিক খান নিউ মার্কেটের ২য় তলায অবস্থিত ববি লেডিস টেইলার্সে ভয়াভহ অগ্নিকান্ডের ঘটনা ঘটেছে। এতে প্রায় ঐ দোকানের ভিতর রক্ষিত নগদ ১লক্ষ ২০ হাজার টাকা সহ ডেলিভারীর জন্য তৈরিকৃত লেডিস এবং জেন্টস এর প্রায় ৩০ লক্ষ টাকার কাপড় আগুনে পুড়ে ভস্মিভুত হয়েছে বলে মালিক কর্তপক্ষ জানিয়েছে। বিদ্যুতের শর্টসার্কিট থেকে এ আগুনের সুত্রপাত হতে পারে বলে কর্তৃপক্ষ ধারনা করেছেন।\nএ ঘটনায় শেষ খবর পাওয়া পর্যন্ত বগুড়া সদর থানায় লিখিত ভাবে জানানোর প্রস্তুতি চলািছল। ঐ টেইলার্সের সত্তাধীকারী মো. ঊাবলু মিয়ার ছেলে মো. জাহিদ মিয়া জানান, শনিবার রাত ১১টার দিকে কাজ শেষ করে বিদ্যুতের লাইনের সংযোগ বিচ্ছিন্ন করে দেওয়া হয়, এরপর দোকান তালাবদ্ধ করে সকল কর্মচারী ও কর্মকর্তাগন বাসায় চলে যান।\nপরে রাত ২.৪৫ মিনিটে মার্কেটের দোকানদার তাদের ফোন দিয়ে বলে যে তাদের দোকানে আগুন লেগেছে। তৎক্ষনাত তারা দোকানে চলে আসে এবং দেখে যে তারা আসার পুর্বেই ফায়ার সার্ভিসের সদস্যরা আগুন পুরোপুরি নিয়ন্ত্রনে নিয়ে এসেছে। তারপর তারা দোকানে ঢুকে দেখে যে কাস্টমারের জন্য তৈরিকৃত সকল জামাসহ আরো অন্যান্য কাপড় চোপড় সম্পুর্ণ আগুনে পুড়ে ভস্মিভুত হয়েছে। এই কাপরগুলো আজ রবিবার থেকে ডেলিভারী দেওয়ার কথা ছিল কিন্তু আগুনে কাপড় পুড়ে যাওয়ার কারনে তা আর সম্ভব হলো না।\nএ বিষয়ে বগুড়া ফায়ার সার্ভিস এন্ড সিভিল ডিফেন্সের স্টেশন অফিসার জানান, আমরা রাত ২.৩০টার দিকে ফোন পেয়ে এসে দ্রুত আগুন নিয়ন্ত্রনে নিয়ে আসি। তবে আমরা যদি সঠিক সময়ে খবর না পেতাম তাহলে আগুন পুরো মার্কেটে ছড়িয়ে পড়ার আশংকা ছিল। আমরা ধারনা করছি যে বৈদ্যুতিক শর্ট সার্কিট থেকে এ আগুনের সুত্রপাত, আর এ আগুনে আনুমানিক ১০/১২ লক্ষ টাকার ক্ষয়ক্ষতি হয়েছে বলে প্রাথমিক ভাবে ধারনা করছি। পরে তদন্ত সাপেক্ষে সঠিক ক্ষয়ক্ষতির পরিমান নির্ণয় করা সম্ভব হবে।\nPosted ৭:৫৮ অপরাহ্ণ | রবিবার, ০৯ মে ২০২১


বিদেশ হতে নয়, দেশের ডাক্তারই যথেষ্ট যদি একটা সিদ্ধান্তে আসা যায়! – Odhikar BD\nবিদেশ হতে নয়, দেশের ডাক্তারই যথেষ্ট যদি একটা সিদ্ধান্তে আসা যায়!\nসময়টা ঘরে বসে ফেসবুকে স্ট্যাটাস দিয়ে সমালোচনা করার না, সময়টা সিদ্ধান্ত নেবার, সঠিক ও সময়োপযোগী সিদ্ধান্ত নেবার। বিষয়টা হচ্ছে, যারা সরকারী হাসপাতালের সাথে জড়িত প্রতিটি ডাক্তার হাসপাতালে কাজ করছেন, সেবা দিচ্ছেন। যারা ঢালাওভাবে পুরো ডাক্তার সমাজকে সমালোচনা করে ফেলছেন তাদের জন্য করুণা থাকলো!\nএই দুই ধরণের ডাক্তারদের একটা তফাৎ টানতে জানতে হবে আমাদের। প্রধানমন্ত্রী তাঁর বক্তব্যে সেই তফাৎ টানলেও অনেকেই টানছেন না, এক করে গুলিয়ে ফেলছেন এবং চিকিৎসকদের প্রতি বিদ্বেষ ছড়াচ্ছেন! কাজটা কি ঠিক হচ্ছে? চিকিৎসকদের বেঈমান বলছেন কেউ, কেউ কসাই, কেউ বা চোর ডাকাত, ইত্যাদি। অথচ প্রধানমন্ত্রী এমন কিছুই ইঙ্গিত করেননি। তিনি দুই ধরণের চিকিৎসকদের কথাই এনেছেন। আমরা এক জায়গায় নিয়ে বিদ্বেষ ছড়িয়ে দিচ্ছি!\nযারা সরকারী হাসপাতালের সাথে যুক্ত নেই, তাদের কিভাবে এখন সরকারী হাসপাতালে যুক্ত করা যায় তা নিয়ে পলিসি লেভেলে একটা সিদ্ধান্তে আসতে হবে। সারাবিশ্বে এখন এইধরনের ডাক্তাররা সরকারী হাসপাতালে স্বেচ্ছায় সেবা দিচ্ছেন| আমাদের উচ্চ পর্যায় হতে এমন কোন প্রক্রিয়ার কথা ভাবছেন কিনা যেন সেইসব ডাক্তাররা যুক্ত হতে পারেন? স্বেচ্ছায় সেবা দিতে পারেন? সরকারী হাসপাতালে নির্ধারিত পদ্ধতির বাইরে গিয়ে এভাবে কিছু ভাবা যায় কিনা! এর জন্য সরকার একটা প্রোটকল তৈরি করতে পারে। অনেক জুনিয়র, মিড লেভেলে প্রচুর বেকার ডাক্তার আছেন, তাদেরকে কো-অপ্ট করার চিন্তা করা জরুরী। বয়সের কারণে তাদের স্বাস্থ্যঝুঁকিও কম থাকবে তুলনামূলক বয়স্ক চিকিৎসকদের তুলনায়। সরকার ইমারজেন্সি লেভেলে হাসপাতালে একটা অর্ডার জারি করে নিয়োগ দিতে পারেন এই দুর্যোগ কালীন সময়ে।\nআমরা দেখেছি, বিশ্বের বিভিন্ন দেশে জুনিয়র লেভেলের মেডিক্যাল শিক্ষার্থীরাও যুক্ত হচ্ছে। সেটা কিন্তু এমনি এমনি দৌড়ে এসে যুক্ত হচ্ছেন তারা, তা না! এটার জন্য সরকার একটি ব্যবস্থা করে দিয়েছেন, একটি প্রক্রিয়ার মধ্যদিয়ে এই যুক্ততা লাগবে। সেই প্রক্রিয়া নিয়ে পলিসি লেভেলে কাজ করতে হবে, খুব দ্রুত।\nপ্রাইভেট প্র্যাকটিস বন্ধ না করলে এতো দিনে করোনা কোথায় ছড়িয়ে যেতো, তা সম্পর্কে কাদের কি ধারনা আছে, আমি জানিনা। আমাদের দেশে একজন রোগীর সাথে তিন/চার জন আসেন, এক একটা ক্লিনিক যেন এক একটা গার্মেন্টস ভবন! গিজ গিজ করতে থাকে লোকে লোকারণ্য! অতএব এসব বন্ধ থাকায় করোনা সংক্রমণ অনেকটাই স্থগিত রয়েছে। কারণ বেশিরভাগ ক্লিনিক রেসিডেন্সিয়াল এলাকায় অবস্থিত। কিন্তু ল্যাবএইড, স্কয়ার, এপোলো টাইপ এবং এই ধরণের বড় বড় প্রাইভেট হাসপাতালগুলো যাদের প্রচুর স্পেস আছে এই মুহূর্তে সেবা প্রক্রিয়া চালিয়ে যেতে পারে একটা সিস্টেমেটিক পদ্ধতি অবলম্বন করে ইমারজেন্সি লেভেলের রোগীদের জন্য। এক্ষেত্রে উনারা মানবিকতার পরিচয় দেখিয়ে তাদের যে ‘আকাশছোঁয়া সেবা মূল্য’, তা কমিয়ে দিতে পারেন। সেবা দেবার ক্ষেত্রে কেবল ডাক্তাররা এগিয়ে আসবে, অথচ ডাক্তারদের সামনে রেখে যারা ব্যবসা করেন, তারা এগিয়ে আসবেন না, তাতো হয়না! শুধু টেঙ্গরা পুটির উপর নয় রুই কাতলাদের উপরও ছড়ি ঘুরাতে হবে আমাদের এখন! বাধ্য করতে হবে এখন সেবা দিতে!\nইংল্যান্ড, আমেরিকাতেও এখন ইমারজেন্সি ছাড়া রোগী দেখা হচ্ছেনা। কারণ এতে করোনার প্রকোপ বেড়েই চলবে। প্রাইভেট ক্লিনিকগুলো এই ইমারজেন্সি কেসগুলো দেখতে পারেন। কিন্তু আমাদের দেশের মানুষের প্রবণতা হচ্ছে, অল্প কিছুতেই চলে আসেন ডাক্তারের কাছে। সেটা থামাতেই হবে। শুধু মাত্র ইমারজেন্সি কেসগুলো যেন বড় বড় হাসপাতাল বা ক্লিনিক গুলো দায়িত্ব নিয়ে সেবা দেয়, তার নিশ্চয়তা দিতে সরকারকেই বাধ্য করতে হবে।\nPrevলকডাউন: এত মানুষ ঘরে যে পৃথিবী এখন কাঁপছে কম\nNextবিশ্বে একদিনে মৃত্যুর রেকর্ড, মৃতের সংখ্যা ছাড়িয়েছে ৮০ হাজার


আনুশকা কি অন্তঃসত্ত্বা? মিলল উত্তর - গ্লোবাল নিউজ নেটওয়ার্ক (Global News Network)\nDecember 5, 2018 3:40 pm·Views: 38\nবলিউড অভিনেত্রী আনুশকা শর্মাকে শিগগিরই ‘জিরো’ চলচ্চিত্রে দেখা যাবে। আর এ ছবির প্রচারণা নিয়ে ব্যস্ত সময় পার করছেন তিনি। যে চরিত্রে আনুশকা অভিনয় করছেন, তা দেখার জন্য উত্তেজনা ধরে রাখতে পারছেন না ভক্তরা। এ উত্তেজনা আছে স্বয়ং নায়িকারও।\nআনুশকার উত্তেজনা এ কারণে, প্রথমত ফের কিং খানের সঙ্গে তাঁকে দেখা যাবে; দ্বিতীয়ত ছবিতে তাঁর চরিত্রটি ব্যতিক্রম। সেরিব্রাল পালসি রোগে ভোগা, সারাক্ষণ হুইলচেয়ারে থাকা এক বিজ্ঞানীর চরিত্র আনুশকার, যে কি না শাহরুখের প্রেমে মত্ত। এ ধরনের চরিত্রে তাঁকে কখনো দেখা যায়নি আর তাই উত্তেজনা সর্বমহলে।\nবেশ কিছুদিন ধরেই গুঞ্জন, আনুশকা শর্মা অন্তঃসত্ত্বা। তাঁর ব্যক্তিগত জীবন নিয়ে ভক্তদের কৌতূহলের শেষ নেই। যদিও সদা হাস্যোজ্জ্বল আনুশকা সব সময় ইতিবাচক উত্তরই দেন। রেগে যান না। ‘জিরো’ ছবির প্রচারণাকালে এবারও সেই ব্যক্তিগত প্রশ্নের মুখোমুখি হলেন ‘পিকে’ তারকা।\nএক বছর হতে চলল ভারতের ক্রিকেট অধিনায়ক বিরাট কোহলিকে বিয়ে করেছেন বলিউড সুন্দরী আনুশকা শর্মা। আর এর পর থেকেই তাঁর অন্তঃসত্ত্বা হওয়ার গুঞ্জন বাতাসে চাউর। আনুশকা এই প্রতিবেদনগুলো পড়েন। তবে এবার পরিষ্কারভাবে জানিয়ে দিলেন, এ খবর ‘জাস্ট গসিপ’। অর্থাৎ অন্তঃসত্ত্বা হওয়ার খবর গালগল্প ছাড়া আর কিচ্ছু না।\nআনুশকা শর্মা বলেছেন, এসব খবরে কোনো সত্যতাই নেই। কিছুটা অভিমানের সুরে তিনি বলেন, আজকাল বিয়ের আগেও অন্তঃসত্ত্বা হওয়ার খবর বেরিয়ে যায়!\nগত বছরের ডিসেম্বরে বিয়ের পর থেকে কাজ থেকে তেমন ছুটি নেননি তিনি। একের পর এক কাজ করেই চলেছেন। কাজ ছাড়া আর কোনো কিছুর প্রতি মনোযোগ দিতে চান না। কিছুদিন আগেই মুক্তি পেয়েছে তাঁর অভিনীত ‘সুই ধাগা’। ১১ ডিসেম্বর স্বামী বিরাট কোহলির সঙ্গে অস্ট্রেলিয়ায় তিনি প্রথম বিবাহবার্ষিকী উদযাপন করবেন।\nআগামী ২১ ডিসেম্বর মুক্তি পাবে ‘জিরো’। আনন্দ এল রাই পরিচালিত এ ছবি ত্রিভুজ প্রেমের গল্প। বলিউড বাদশাহ শাহরুখ খানের সঙ্গে পর্দার রোমান্স করবেন আনুশকা শর্মা ও ক্যাটরিনা কাইফ। এরই মধ্যে প্রকাশিত হয়েছে ট্রেইলার আর তাতে ব্যাপক সাড়া পাওয়া গেছে।\nএতে শাহরুখ খান বামন বাউয়া সিং চরিত্রে অভিনয় করেছেন আর ক্যাটরিনা কাইফ নেশাগ্রস্ত সুপারস্টার ববিতা কুমারীর চরিত্রে অভিনয় করেছেন।\nসিনেমার গল্পে দেখা যায়, বামন বাউয়া সিং সেরিব্রাল পালসি রোগে ভোগা বিজ্ঞানী আফিয়া ইউসুফজাইয়ের প্রেমে পড়ে। কিন্তু তার প্রেমকাহিনীতে নতুন মোচড় আসে, যখন সে ফের একজন মদে মত্ত অভিনেত্রী ববিতা কুমারীর প্রেমে পড়ে। পরে ববিতা তাকে অপমান করলে বাউয়া উপলব্ধি করে, সে সব শেষ করে ফেলেছে। এর পর বাউয়া ফের আফিয়াকে পাওয়ার চেষ্টা করে। শেষে কী হয়, তা জানতে ছবিটি দেখতে হবে। সূত্র : বলিউড হাঙ্গামা।


প্রকাশিত: ০০:০৮, ২১ জুলাই ২০২১ আপডেট: ১২:১৬, ২১ জুলাই ২০২১\nত্যাগ আর উৎসর্গের আদর্শে মহিমান্বিত পবিত্র ঈদুল আজহা আজ (২১ জুলাই)।\nকরোনা ভাইরাসের প্রাদুর্ভাবের কারণে অন‌্যান‌্য মুসলিম দেশের মতো বাংলাদেশও গত তিনটি ঈদে আনন্দ-উৎসব হয়নি। পরিস্থিতির পরিবর্তন না হওয়ায় অনিশ্চিত ভবিষ্যতের আশঙ্কার মধ্যেই আজ ঈদ উদযাপন করবে মুসলিম সম্প্রদায়।\nদেশে গত মার্চ থেকে শুরু হওয়া করোনা মহামারি আঠারো হাজারের বেশি মানুষের প্রাণ কেড়েছে। লাখ লাখ মানুষ জীবিকা হারিয়ে শহর থেকে গ্রামমুখী হয়েছে। সঞ্চয় ভেঙেছে, ধার দেনায় চলছে যাদের জীবন, তাদের কাছে ঈদের আনন্দে আজ ফিকে হয়ে গেছে। তবুও মানুষ বুকে চাপা ব্যাথা নিয়ে ঈদ উদযাপন করবে।\nকরোনা মোকাবিলায় ও সংক্রমণ বিস্তার রোধকল্পে ঈদুল আজহায়ও সরকারের নির্দেশনায় শারীরিক দূরত্ব বজায় রেখে ও স্বাস্থ্যবিধি মেনে ঈদের জামাত অনুষ্ঠিত হবে। ধর্ম মন্ত্রণালয়ের পক্ষ থেকে ঈদের জামাত শেষে কোলাকুলি এবং হাত মেলানো থেকে বিরত থাকার অনুরোধ জানানো হয়েছে।\nঈদুল আজহা উপলক্ষে রাষ্ট্রপতি মো. আবদুল হামিদ ও প্রধানমন্ত্রী শেখ হাসিনা দেশবাসী এবং সারাবিশ্বের মুসলমানদের শুভেচ্ছা জানিয়েছেন। পৃথক বাণীতে তারা মুসলিম উম্মাহর অব্যাহত শান্তি, সমৃদ্ধি ও মঙ্গল কামনা করেছেন।\nরাষ্ট্রপতি মো. আবদুল হামিদ বাণীতে বলেন, ‘মহান আল্লাহর প্রতি গভীর আনুগত্য ও সর্বোচ্চ ত্যাগের মহিমায় ভাস্বর পবিত্র ঈদুল আজহা। ‘আজহা’ অর্থ কোরবানি বা উৎসর্গ করা। ঈদুল আজহা উৎসবের সঙ্গে মিশে আছে চরম ত্যাগ ও প্রভুপ্রেমের পরাকাষ্ঠা।’\nতিনি বলেন, ‘মহান আল্লাহর নির্দেশে স্বীয় পুত্র হযরত ইসমাইল (আঃ) কে কোরবানি করতে উদ্যত হয়ে হযরত ইব্রাহিম (আঃ) আল্লাহর প্রতি অগাধ ভালোবাসা, অবিচল আনুগত্য ও অসীম আত্মত্যাগের যে সুমহান দৃষ্টান্ত স্থাপন করেছেন তা ইতিহাসে অতুলনীয়।’\nপবিত্র ঈদুল আজহা উপলক্ষে দেওয়া বাণীতে প্রধানমন্ত্রী শেখ হাসিনা বলেন, ‘শান্তি সহমর্মিতা, ত্যাগ ও ভ্রাতৃত্ববোধের শিক্ষা দেয় ঈদুল আজহা। আমরা সবাই পবিত্র ঈদুল আজহার মর্মবাণী অন্তরে ধারণ করে নিজ নিজ অবস্থান থেকে জনকল্যাণমুখী কাজে অংশ নিয়ে বৈষম্যহীন, সুখী, সমৃদ্ধ ও শান্তিপূর্ণ বাংলাদেশ গড়ে তুলি।’\nপ্রধানমন্ত্রী বলেন, ‘আমরা এক সংকটময় সময়ে ঈদুল আজহা উদযাপন করছি। করোনাভাইরাস সমগ্র বিশ্বকে স্থবির করে দিয়েছে। সরকার পরিস্থিতি মোকাবিলায় প্রয়োজনীয় ব্যবস্থা নিচ্ছে। জনগণকে সব সহযোগিতা প্রদান অব্যাহত রাখছে।’\nএর আগে দুটি ঈদের মতো এবারও হাইকোর্ট সংলগ্ন জাতীয় ঈদগাহে ঈদের জামাত হচ্ছে না। হচ্ছে না শত বছরের ঐতিহ্য ঐতিহাসিক শোলাকিয়া ময়দানের ঈদ জামাতও। তবে জাতীয় মসজিদ বায়তুল মোকাররমে এবার ঈদের পাঁচটি জামাত অনুষ্ঠিত হবে।\nধর্ম মন্ত্রণালয়ের এক সংবাদ বিজ্ঞপ্তিতে জানানো হয়েছে, ঈদুল আজহায় জাতীয় মসজিদ বায়তুল মোকাররমে অনুষ্ঠিত হবে পাঁচটি ঈদ জামাত। সকাল ৭টায় হবে প্রথম জামাত। এরপর পর্যায়ক্রমে ৮টা, ৯টা, ১০টা এবং ১০টা ৪৫ মিনিটে অনুষ্ঠিত হবে শেষ ঈদ জামাত।\nএই পাঁচটি জামাতে কোনো ইমাম অনুপস্থিত না থাকলে বিকল্প ইমাম হিসেবে দায়িত্ব পালন করবেন ইসলামিক ফাউন্ডেশনের মুফতী মাওলানা মোহাম্মদ আব্দুল্লাহ।\nযথাযথ ধর্মীয় মর্যদা ও ভাবগাম্ভীর্যের মধ্য দিয়ে রাজধানীসহ সারাদেশে মুসলিম সম্প্রদায় ঈদুল আজহা উদযাপন করবে। মহান আল্লাহর অপার অনুগ্রহ লাভের আশায় ঈদুল আজহার জামাত শেষে ধর্মপ্রাণ মুসলমানরা সামর্থ অনুয়ায়ি পশু কোরবানি করবেন।\nসারাদেশে বিভাগ, জেলা, উপজেলা, সিটি করপোরেশন, পৌরসভা, সশস্ত্র বাহিনী বিভাগ এবং সরকারি সংস্থাসমূহের প্রধানরা জাতীয় কর্মসূচির আলোকে নিজ নিজ কর্মসূচি প্রণয়ন করে ঈদ উদযাপন করবেন।\nএছাড়াও বাংলাদেশ টেলিভিশন, বাংলাদেশ বেতার ও বেসরকারি গণমাধ্যমসমূহ যথাযোগ্য গুরুত্ব সহকারে বিশেষ অনুষ্ঠান প্রচার ও সংবাদপত্রসমূহে বিশেষ সংখ্যা প্রকাশ করবে। ঈদ উদযাপন উপলক্ষে দেশের সব হাসপাতাল, কারাগার, সরকারি শিশু সদন, বৃদ্ধাশ্রম, মাদকাসক্তি নিরাময়কেন্দ্রে উন্নতমানের খাবার পরিবেশন করা হবে। বিদেশে অবস্থিত বাংলাদেশ দূতাবাস ও মিশনসমূহে যথাযথভাবে পবিত্র ঈদুল আযহা উদযাপন করবে। এ উপলক্ষে সারাদেশে আইন শৃঙ্খলা পরিস্থিতি স্বাভাবিক রক্ষার্থে বিশেষ ব্যবস্থা নেওয়া হয়েছে।\nকুরবানির পশুর রক্ত বা বর্জ‌্যে যাতে পরিবেশ নষ্ট না হয় সে বিষয়ে সব ধরনের প্রয়োজনীয় ব্যবস্থা গ্রহণ করেছে ঢাকার দুই সিটি কর্পোরেশনসহ দেশের সব স্থানীয় সরকার প্রতিষ্ঠান। ঈদুল আযহার পূর্ববর্তী জুমার খুৎবায় এ বিষয়ে মুসল্লীদের সচেতন করা হয়েছে।\nউল্লেখ্য, প্রায় চার হাজার বছর আগে আল্লাহ পাকের সন্তুষ্টি লাভের জন্য হজরত ইব্রাহিম (আ.) নিজ পুত্র হজরত ইসমাইল (আ.) কে কোরবানি করার উদ্যোগ নিয়েছিলেন। কিন্তু পরম করুণাময়ের অপার কুদরতে হজরত ইসমাইল (আ.)-এর পরিবর্তে একটি দুম্বা কোরবানি হয়ে যায়।\nহজরত ইব্রাহিম (আ.)- এর ত্যাগের মহিমার কথা স্মরণ করে বিশ্বব্যাপী মুসলিম সম্প্রদায় জিলহজ মাসের ১০ তারিখে আল্লাহ পাকের অনুগ্রহ লাভের আশায় পশু কোরবানি করে থাকে।\nআর্থিকভাবে সামর্থ্যবান মুসলিমের জন্য আল্লাহ কোরবানি ওয়াজিব করে দিয়েছেন। এজন্য ধর্মীয় দৃষ্টিকোণ থেকে কোরবানি করাই এ দিনের উত্তম ইবাদত। সেই ত্যাগ ও আনুগত্যের আদর্শে অনুপ্রাণিত হয়ে সারাদেশের মুসলিম সম্প্রদায় বুধবার (২১ জুলাই) দিনের শুরুতেই মসজিদে সমবেত হবেন এবং ঈদুল আজহার দুই রাকাত ওয়াজিব নামাজ আদায় করবেন। নামাজের খুতবায় খতিব তুলে ধরবেন কোরবানির তাৎপর্য।\nতবে এবার করোনার মতো দুর্যোগময় পরিস্থিতিতে ভিন্ন পরিবেশে কুরবানীর ঈদ হওয়ায় অন্যান্য বারের চেয়ে পশু কোরবানি কিছুটা কম হওয়ার সম্ভাবনা রয়েছে।\nজিলহজ মাসের ১০ তারিখে ঈদুল আজহা উদযাপিত হলেও পরের দুই দিনও পশু কোরবানি করার বিধান রয়েছে। সামর্থবান মুসলমানদের জন্য কোরবানি ওয়াবিজ হলেও ঈদের আনন্দ থেকে দরিদ্র-দুঃস্থরাও বঞ্চিত হবেন না। কোরবানির পশুর চামড়া বিক্রির সমুদয় অর্থ এবং কোরবানি দেওয়া পশুর মাংসের তিন ভাগের এক ভাগ তাদের মধ্যে বিলি করে দেওয়া হবে।\nঢাকা দক্ষিণ ও উত্তর সিটি করপোরেশনের পক্ষ থেকে স্বাস্থবিধি মেনে পশু কোরবানির জন্য নগরবাসীকে অনুরোধ জানানো হয়েছে। সেই সঙ্গে উভয় সিটি করপোরেশনের পক্ষ থেকে কোরবানির পশুর বর্জ্য দ্রুত অপসারণের বিশেষ ব্যবস্থা নেওয়া হয়েছে। দুই সিটি করপোরেশনের প্রয়োজনীয় সংখ্যক পরিচ্ছন্নতাকর্মী বর্জ্য অপসারণে নিয়োজিত থাকবে।\n‘৭ আগস্ট থেকে প্রত্যেক ইউনিয়ন-ওয়ার্ডে টিকা দেওয়া হবে’\nকাফকো থেকে ৩০ হাজার মেট্রিকটন ইউরিয়া কেনা হবে\nকরোনায় আরও ২৩৫ জনের মৃত‌্যু\n৪২তম বিসিএসের স্থগিত ভাইভা ১০ আগস্ট শুরু\n২৪৭৪টি ফ্ল্যাটের উদ্বোধন করলেন প্রধানমন্ত্রী\n৫ আগস্টের মধ্যে সিএনজি চালুর দাবি